
Awe 25 aña 
pasa cu parli 
di Hooiberg a 
bin abao 


RIBA UN dia manera awe, 13 di october, pa 
mas o menos 1.25, prome oranan di madruga, 
Aruba a conoce su prome mud-slide, ora cu 
parti di Hooiberg a bin abao, causando hasta 
un morto. Ningun hende por a biba pensa cu 
parti di Hooiberg un dia lo a bin abao. 

Tur esaki a sosode, despues di oranan 
largo di yobida, compaña pa mal 
tempo, esta lamper y strena, 
cu a cuminsa un dia 
prome caba. 


Expertonan a bisa cu t’e 
yobida torencial a yuda 
los baranca, despues cu 
e tera ey’riba a bira lodo, 
causando un avalancha 
di lodo, cu manera 
menciona den e caso aki, 
un señora, kende tabata 
drumi, a keda sorprendi 
den su soño, y asina a 
haya su morto. 

E temponan ey, e 
caminda di Oranjestad 
pa Santa Cruz, na altura 
di Hooiberg a keda yena cu lodo, pa cual 
mesterasera e caminda, pa kita 

despues t u r e 


lodo. 

Pero e tempo ey, oficialnan di DOW a laga sa, 
cu e hecho aki mester ser evita den futuro, 
pa cual hasta a laga expertonan analisa kico 
pa haci. 

Pa varios aña for di unda e avalancha a 
surgi, a keda manera un cicatriz, cu awe ta 
practicamente tapa atrobe, cu crecemento di 
mata y cadushi, pero ainda ta visible. 


Awe 25 aña despues, net nada a tuma lugar, 
y si Aruba bolbe keda azota cu awasero 
torencial, acompaña pa strena y lamper, 
no ta exclui cu lo por tin un otro mud-slide, 
avalancha.E ta coincidencia of no, pero dia 
13 di october, pueblo Catolico ta celebra e 
dia aki como Dia di Aparicion di La Virgen 
na Fatima. Esnan cu a biba y ta bibando den 
sercania ainda, hamas lo por lubida loke cu 
a pasa 25 aña pasa. 

Loke cu a pasa 25 aña tabata un mensahe, 
unda ta pidi pueblo, pa nos sigui 
reza y pidi Mama Maria pa 
sigui proteha nos isla. 
Cu Dios bendiciona 
Aruba. 

ATIA ta preocupa cu efectonan negativo di 
"turismo" for di Venezuela 

Mester tuma algun 
medida, pa proteha nos 
unico pilar economico 


ATIA representando comercio ta preocupa 
cu e efectonan negativo cu e “turismo” no 
tradicional procedente di Venezuela ta trece 
cune. 

Venezuela actualmente ta pasando den un 
periodo di crisis y e efectonan di esaki ta wordo 
sinti tambe aki na Aruba. 

Na Aruba nos conoce dos tipo di turismo for di 
Venezuela, esnan cu regularmente ta bishita 
nos isla pa añanan largo y esnan cu ta bishita 
nos isla pa haci uso di e facilidadnan cu e 
sistema cambiario Venezolano ta ofrece nan. 
E ultimo grupo aki actualmente dia pa dia 
ta creciendo y esaki sigur ta trece algun 
preocupacion cune. Siguientemente ATIA lo 
elabora riba algun punto di preocupacion. 

SITUACION NA AEROPUERTO 

E situacion na Imigracion na aeropuerto 
di Aruba ta uno tenso mirando e proceso 
di control cu tin cu eherce pa turistanan 
procedente di Venezuela. Manera t’e caso den 
e ultimo lunanan, e control a intensifica pa 
loke t’e cantidad di placa cash cu mester tin pa 
persona pa dia pa por drenta nos isla. 

E proceso di control di entre otro placa cash 
y alohamento di turistanan di Venezuela ta 
tranca e fluho di turistanan di otro destinacion 
cu ta yega nos isla. 

Consecuentemente, esaki ta afecta e prome 
imagen cu turistanan ta haya di Aruba y ta trece 
cune comentarionan negativo cu sigur nos no 

kier. 


ATIA ta spera cu esnan encarga cu esaki busca 
solucionnan pa sanea e situacion aki. 

ALOHAMENTO 

Gran parti di e turistanan procedente di 
Venezuela ta bin pa algun dia y ta keda na 
casnan di famia y apartamentonan rond di 
Aruba enbes di na hotelnan. 

Alohamento y taxinan ilegal ta probecha di 
casonan asina pa haya un entrada extra sin cu 
tin cu paga belasting. 

Tambe por a mira casonan caminda no tin 
alohamento y ta opta pa keda drumi banda di 
nos beachnan. Diariamente por wak gruponan 
ta cana na pia rond di nos isla cu maleta. 
Alohamento den bario ta trece cune cu un 
cantidad di persona ta trafica den barionan 
residencial, creando tension pa cu barionan, 
cu cantidad di auto y hende na tur ora di dia. 
E imagen y efectonan di turismo no tradicional 
aki y e promocion di ilegalidad cu esaki ta 
trece cune ta dañino p’e imagen di Aruba den 
exterior y serca otro turistanan cu ta bishita 
nos isla cu si ta keda na hotelnan y ta gasta 
placa. 

CASONAN DI “RASPAO” 

Manera menciona anteriormente e situacion 
financiero na Venezuela ta trece cune cu un 
grupo di e turistanan Venezolano ta bin Aruba 
pa haci esaki pa motibonan financiero. 

E grupo aki ta purba di tur manera pa por 
saca placa for di Aruba. E cantidad di casonan 

di “raspao” ta 
alarmante, mirando 
cu hopi dolars cash 
ta wordo saca for 
di Aruba y ta tranca 
e cash flow aki na 
Aruba. 

ATIA ta sostene Aruba 
Bankers’ Association 
den nan accionnan 
contra negoshinan cu 
ta permiti casonan di 
“raspao”. 

Comerciantenan cu 
ta permiti casonan di 


“raspao” mester tene na cuenta cu esaki ta 
ilegal y cu por tin su consecuencia. 

SEGURIDAD 

Por ultimo, e preocupacion di mas grandi ta 
seguridad riba nos isla. ATIA ta preocupa cu e 
grupo di turista di Venezuela cu surpasa nan 
estadia turistico y ta keda atras na Aruba. 

E caso aki sigur ta alarmante mirando cu no 
tin control mas leu di ken t’e persona cu ta 
drenta y sali for di Aruba. 

Venezuela actualmente ta un di e paisnan mas 
peligroso na mundo. 

Mientras cu algun ta keda Aruba pa busca un 
mihor porvenir, otronan ta busca e manera 
facil pa haya placa dor di comete actonan di 
crimininalidad. 

Aruba ta un destinacion turistico cu ta conoci 
pa su seguridad y pesey ta importante pa pone 
mas atencion riba seguridad di nos isla y pa 
frena e tendencianan di ilegalidad. 

SUGERENCIANAN 

Recientemente ATIA conhuntamente cu 
AHATA y FTA a sinta na mesa cu e Ministeman 
concerni rib’e topico di seguridad y a duna 
algun sugerencia pa mehora e situacion. 
Entre otro a wordo sugeri pa aumenta e 
presencia y control di Polis den areanan di 
Palm Beach, Eagle, Low-Rise y Oranjestad, 
specialmente durante oranan di anochi y den 
weekend; aumenta e presencia di Polis banda 
di e beachnan; implementa y aplica un ley nobo 
pa banda di e beachnan; y pa implementa e 
proyecto di camara. 

Tambe mester sondea e posibilidadnan pa 
introduci un visa di estadia pa turistanan 
procedente di Venezuela, manera cu tin pa 
turistanan procedente di Colombia, y introduci 
leynan mas estricto pa drenta Aruba. 

Esaki ta limita e cantidad di persona procedente 
di Venezuela cu ta drenta nos isla. 

Pa loke t’e situacion na aeropuerto, ATIA ta 
sugeri pa implementa un pre-screening di e 
turistanan procedente di Venezuela prome 
cu nan yega Imigracion y traha un rij apart 
manera tin pa localnan. Asina ta evita rijnan 
largo y no afecta e turistanan for di otro 
destinacion. 

ATIA ta spera cu e preocupacionnan aki 
wordo scucha y cu esnan encarga tuma e 
sugerencianan menciona den consideracion. 
Di parti di Gobierno, ATIA ta spera cu bin cu 
un plan di accion a corto plaso pa atende cu e 
problemannan di seguridad y ilegalidad cu ta 
afectando nos isla. 

Turismo ta nos unico pilar economico y nos 
mester cuid’e. 

Minister Mike de Meza a reuni cu Comision Fiho di Parlamento 
riba Refineria 

E due diligence ta canande 
satisfactoriamente 


INGENIERO Mike de Meza, titular di Asunto 
Economico, Comunicacion, Energia y Medio 
Ambiente a reuni siman pasa cu Comision Fiho 
di Parlamento pa Companianan Estatal y di 
Utilidad, como tambe pa Ciencia, Inovacion, 
Energia y Desaroyo Sostenible. 

Meta di e reunion aki tabata pa informa 
Parlamento di Aruba riba e ultimo desaroyonan 
di un posibel 


reapertura di refineria na Aruba, como tambe 
e Memorandum of Understanding (MoU) 
cu Gobierno di Aruba a firma cu e compania 
Mericano CITGO. 

Den un forma extenso Minister de Meza a duna 
splicacion riba e ultimo desaroyonan encuanto 
e posibel reanudacion di actividadnan di 
refinahe na Aruba despues cu a firma e 
memorandum of understanding cu CITGO. 

“E MoU aki a habri caminda pa cuminsa haci 
estudionan tecnico y economico pa posibel 
participacion di CITGO den operacion di e 
refineria,” Minister Mike de Meza a splica. 


Segun ing. de Meza, mester conclui e 
fase di due diligence prome cu inicia 
e negociacionan riba e operacion di 
e planta na Aruba. 

E due diligence ta cubri detayenan 
manera e historia di diferente parti 
y ekipo di e refineria. “E proceso di 
due diligence - esta e evaluacion 
economico y tecnico - ta canando 
satisfactoriamente. Tin un cooperacion 
estrecho entre CITGO, Gobierno di Aruba y 
tambe Valero cu ta facilita e proceso aki”, e 
mandatario a conclui. 

CITGO ta un di e 6 companianan mas grandi 
na Merca den e industria di petroleo, number 
un den e parti di complexidad, conversion for 
di azeta pisa, azufre y acido. Participacion di 
GITGO den e refineria di Aruba por nifica un 
aliansa strategico di tempo largo cu lo trece 
inversion, empleo y mas actividad economico 
pa nos isla. “Nos kier un refineria cu ta pas den 
e añanan binti di siglo 21, mas no di e añanan 
binti di siglo 20,” Minister de Meza a bisa. 




V 


Cu esaki ta confirma cu ta implementa practica 
y tecnologianan cu ta resulta den un refineria 
mas eficiente y cu ta cumpli cu rekisitonan di 
emision y cu tin menos impacto cu ta posibel 
riba medio ambiente. Minister Mike de 
Meza tabata hopi satisfecho y positivo riba e 
transcurso di e reunion cu e comisionnan fiho 
di Parlamento. E ta spera cu pronto Parlamento 
yama un reunion publico unda cu mas detaye 
por wordo comparti. 

Maske tin demanda pa introduci visa pa Venezolano 

Un proceso asina lo 
Ivma sigur dos aña 
pa drenla na vigor 


TUR HENDE ta consciente cu 
e situacion di Venezolanonan na 
Aruba, a bira manera un plaga, 
cu mester ser ataca. ATIA hasta 
a propone pa bin cu un sistema 
di visa, pa frena e situacion di e 
“turista” Venezolano. 

Pero nos ta kere cu den ATIA 
mester tin conocedornan di ley, cu 
mester por sa cu no ta na Gobiemo 
di Aruba, tampoco na Gobierno 
di Reino pa pone un visa pa tur 
Venezolano, pa drenta e.o. Aruba. 

Union Europeo tin cu cuminsa 
na saca Venezuela for di e grupo 
di Schenger. Ora cu esaki tuma 


lugar, e ora ey Gobierno di 
Reino por implementa visa riba 
Venezolanonan y lo ta valido pa 
henter Reino Hulandes y no pa 
Aruba so. 

Ademas, ta bon pa informa cu pa 
introduci visa pa Venezuela, e ta 
un proceso cu por dura sigur dos 
aña. 

Y mientrastanto kico pa haci pa 
frena entrada di Venezolano 
na Aruba, Corsou y Bonaire, 
unda nan tambe ta sinti e efecto 
negativo aki. Na Corsou, e ta hasta 
mas peor, unda tin Venezolano ta 
drenta pa trata di haya placa facil. 


dor di comete 
atraco. 

Awor no tur 
Venezolano, 
ta balandro. 
E t u r i s t a 
Venezolano, cu 
Aruba ta atrae 
ta bin Aruba y 
ta hospeda na 
Marriott, Ritz 
Carlton y na 
Hyatt. 

Poco dia pasa, un influyente 
Venezolano, a organisa 
matrimonio di su yiu na Aruba, 
cu un fiesta masha grandi mes, 
invertiendo masha hopi placa. E 
no a bin pa swipe na Aruba. 

Ta un secreto publico cu e situacion 
politico y economico di Venezuela 
ta haci cu hopi ta inovativo y kier 
bin e.o. Aruba pa por haya dolars. 
Tin hasta cu ta bin pa haci negoshi, 
esta ta bin cu sigaria, bebida 
alcoholico y tin hasta ta practica 
prostitucion. 

Pesey nos ta bisa, cu no t’e 
strategia di atrae e bon turista t’e 


problema. Ta nos autoridadnan, 
y aki nos ta referi na Grens 
Politie, Aduana, Imigracion, 
Departamento di Belasting y 
hasta envolvi Warda nos Costa, 
pa ora cu gara esnan cu ta traha 
sin permiso pa inmediatamente 
nan wordo deporta, y impone un 
boet considerable riba esnan cu a 
emplea nan. 

Departamento di Impuesto, ta 
hacienda nada cu esnan cu ta huur 
apartamento,cas, ya cu nan ta sali 
liber di esaki, esta ta keda sin paga 
loke ta coresponde na Gobierno. 
Pesey ta nos autoridadnan, y tur 
menciona, mester pone man na 
obra, de lo contrario ta mescos 
cu hiba awa laman y hamas nos 
lo por frena e situacion aki, te ora 
cu por introduci visa, cu manera 
menciona e proceso lo tuma sigur 
dos aña. 

Sigur cu ATIA a bin cu algun 
sugerencia cu ta na nan lugar, pa 
evita e imagennan negativo pa 
nos industria turistico, cu nos cu 
orguyo ta bisa di ta uno di 5 strea. 
Pero mester tuma accion awor, 
prome cu ta lat. 


C- 




Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


PANIC PUSHBARS 
DOORCLOSERS-SECURITYSTRIPS 
PADLOCK SWINGHINGES 
SECURITYLOCKS-KEYCABINET 
“SPANTA PALOMA” 



Walt Disney Tour 


Dec 19-27. 2015 


Magic Kingdom 
Epcot Center 
Universal Studios 
Island of Adventure 



Trauel Bureciu Inc. 

Tel: 582-1992 


Tin espacio 
disponibel ainda 


Basta negoshi ta pasa ora 
di ciere 


POLIS DI Flex Team, diadomingo 
03.15, durante patruya den rayon di 
Playa y Noord, a contola difirente bar 
entre otro The Latin Bar pa 03.15, El 
Gran Flamboyan pa 03.25, Silver Palace 


mas omenos 03.50, Aru-Bar mas o 
menos 04:10 yDifferenceBarpa 05:10 
cu ainda tabata habri. 

Tur localidad a wordo sera pa Flexi Team 
y a haya boet. 


Trahado deteni pa disfalco 


ASISTENCIA DI Polis a wordo pidi 
diadomingo 01.02, na Entertainment 
Center pa un caso di ladronisia. 

Eynan e manager di un compania di 
Seguridad, a bisa cu el a wordo acerca p’e 
doño H. di e bar, cu ta bende bebida den 
e luga. H. ta bisa cu un di su trahadonan, 
cu ta traha como bartender ta comete 
ladronisia. H. ta bisa cu e homber J.F. 


a coy placa y tin e placa den su saco di 
carson. 

Un di e guardianan a listra den e saco 
di carson y a haya un envelope cu 435 
florin, cu ta pertenece n’e compania. 
J.F. a keda deteni pa desfalco y presenta 
dilanti Fiscal Auxiliar. E doño lo duna 
keho na Recherche. 

Tres siman pasa den Havenstraat riba diabierna is di 


Buscando testigo 
clave den caso di 


september ultimo, pa mas o menos 
7:05pm a sosode un atraco arma rib’e 
propietario di “Kevin Jewelry” situa 
den Havenstraat. Esaki a sosode net 
na momento cu e comerciante tabata 
subiendo su auto. 



atraco arma 


Polis a activa mesora y e 
ekipo specialisa rib’e tipo di 
investigacionnan asina, “Atraco 
Team” a presente n’e sitio 
pa tuma e investigacion 
over. Den e cuadro aki 
a repasa e caso y a 
verifica e pruebanan 
cu tabatin n’e 
momento ey caba. 


Den cuadro di 
e investigacion, 
y pa por yega na 
mas informacion cu 
por conduci na gara e 
sospechosonan envolvi, e 


Recherchenan di “Atraco Team” ta 
buscando e testigo cu a mira e atraco 
tuma luga. A papia cune e anochi ey 
pero no a logra haya contacto mas 
cune. 

Ta haci un apelacion special rib’e 
testigo encuestion, si e por tuma 
contacto cu Dennis Jacobs na 527- 
3283 of yama 100 of yama tipline 
11141 pa por haya contacto cu e 
ekipo di Polis cu ta investigando e 
caso. 

Cuerpo Policial Aruba ta soluciona 
un gran mayoria di casonan di 
atraco cu ta tuma luga riba nos isla. 
Parti di e exito den solucion di e 
casonan sin duda ta e envolvimento 
di comunidad, den forma di 
suministracion di informacion cu por 
conduci na detayenan clave pa yuda 
soluciona e caso. Tur informacion ta 
importante, pa con chikito cu e por 
aparenta. Ta gradici comunidad di 
antemano p’e )mdansa di semper. 



13:00 - 14:00 

Registration 

14:00 - 14:05 

Official welcome 
Mr. Henry van den Berg 

Managing Director, ENNIA 

14:10 - 14:15 

Opening speech 
Mr.Arthur Dowers 

Minister ofJustice Aruba 


Prevention is better than cure. Therefore ENNIA 
organizes Prevent Now. The leading prevention 
seminar on Aruba on road safety. 



You are cordially invited tojoin ourseminaron 
Octoberl4*^atthe RenaissanceAruba Resort 
& Casino. Register now at www.ennia.com 


14:20 - 14:50 

Road traffic accidents, status Aruba 
and its effect on health 
Mrs. Maribelle Tromp 

Head Epidemiology & Research Unit, 
Department of Public Health Aruba 

14:55 - 15:25 

Our traffic in Aruba; the road to safety 
Mr. Joaquin A.M. Pieters 

Senior police officer, KPA 

15:30 - 16:00 

Fire prevention in traffic 
‘Stay calm and act quickly’ 

Mr.Sergio Wever 

Managing Director, Be Safe 4 Life 
Consultancy 


16:00 - 16:20 

Break 

16:25 - 17:00 

Verkeersveiligheid 
Mr. Eric de Bree 

All around driving instructor, 
Slimopweg 

17:05 - 17:35 

The importance of accident 
registration 

Mrs. Jessy Wiersma 

Director of Operations, 
EorenSys Aruba 

17:40 - 18:15 

Risico inzicht, preventie 
en verzekeringen 
Mr. Gilbert Martina 

Senior Managing Director, 
ENNIA 

18:15 - 19:15 

Networking Happy Hour 

Tur esnan interesa pa 


Studia na Merca y/of na 
Canada bin diahuebs awor 
den Auditorio di EPI 


nactice IbrAdvanced Dentisby 

Nosteam di dentista tin como meta pa promove un boca 
saludabel, liberdi infekshon y materialnan toxico. Informashon y 
educashon ta e paso primondial pa pnevenshon di malesanan. Bo 
persona ta keda condialmente invita pa atende nosanochinan 
informativo cu lo tuma lugarna nosclinica situa na Bubali 11-M 
(e djente grandi) pa 7:30pm 


Diaianson, OlclDberl4 

Cosmetica Dental 

• Composiet-vulling blanco 

• Corona y brug sin metal 

• Hasi djente blanco 

• Tratamento di beugel pa joven y adulto 

nesentadota: Dr. Christine Bellmann, idioma: Ingles 


Intetesadonan porjama y teseiva bo lugarna: 
5873096 / 5873091 of e-mail nos 


H Dts Hendrik Maisman 

DisMariusde Llsle 

Dr. med. dent Christine Bellmann 


www.dentisLanjba.com 

pad(a)setainet.aw 




Likeuson 

Facebook 


DIAHUEBS dia 15 di october proximo Ministerio 
di Enseñansa conhuntamente cu Departamento di 
Enseñansa lo tene un anochi di informacion pa tur 
studiante cu tin e interes pa bay studia na Merca of 
Canada. E anochi di informacion lo tuma lugar n’e 
Auditorio di EPI y lo cuminsa pa 7:00 or di anochi. 
Durante di e anochi di informacion lo duna informacion 
general riba studia na Merca y Canada, lo duna 
informacion di financiamento di estudio (Arubalening) 
pa por studia n’e paisnan aki y tambe lo enfoca riba e 
estado y universidadnan n’e paisnan menciona cu cual 
pais Aruba tin un areglo special pa nos studiantenan 
Arubiano. 



Átendon 


E temporada aki nos coleganan ta haya training 
pa sirbi nos clientela mihor. Pa e motibo aki, 
WEB su Call Centery/of loketnan ta cera desde 
12:00 pm riba e siguiente dianan: 


16 di october (Call Center y loketnan) 
29 di october (CaLl Center) 

17 di november (Call Center) 


Nos discuLpa pa posibeL inconveniencia. 



UJEB 


WATER- EN 
ENERGIEBEDRIJF 
ARUBA N.V. 


BaLashi 76, Aruba I T. 525 4200 I F. 585 2000 
E. info@webaruba.com | www.webaruba.com 

Ta trata aki di entre otro e 
estado di South Carolina 
y University of South 
Carolina (USC), Florida 
International University 
(FIU) y otronan cu ta 
den proceso pa wordo 
formalisa. Manera a wordo 
anuncia durante e ultimo 
aña Minister Michelle 
Hooyboer-Winklaar, na 
nomber di Gobierno, a 
logra formalisa diferente 
acuerdo na Merca y Canada 
cu ta garantisa areglonan 
special na beneficio di nos 
studiantenan di Aruba. 

E areglonan aki ta ensera 
e.o. “in-state tuition”, “out- 
of-state tuition waver” 
y tambe descuentonan 
considerabel riba e suma 
di gastonan di estudio pa 
tur studiante Arubiano. 

E areglonan aki ta un 
beneficio hopi grandi 
pa nos studiantenan y 
ta haci Merca y Canada 
opcionnan mas acesibel y 
atractivo pa studiantenan 
di Aruba. 

Tur studiante cu ta interesa 
pa bay studia na Merca 
y/of na Canada ta keda 
cordialmente invita pa e 
anochi di informacion. 
Durante di e anochi di 
informacion lo duna tur e 
informacion relevante cu 
studiantenan tin mester 
pa por bay studia na Merca 
of Canada y tambe lo tin 
espacio pa pregunta. 

E anochi di informacion lo 
tuma lugar diahuebs dia 
15 di october cuminsando 
pa 7:00or di atardi n’e 
Auditorio di EPI. 



Asociacion di Bankeronan Arubano 


ANUNCIQ 


ABA lo kier a recorda tur su clientenan comercial, 
specificamente esnan cu ta procesa pago usando 
Terminal di Punto di Benta (POS), cu e ta contra regla pa efectua 

'voorschot di credit card en efectivo' 

na clientenan sin cu tin intercambio di mercancia of servicio. 

E accion aki ta contra tur polisa y regla cu bo a bai di 
acuerdo cu ne, y haciendo esaki por resulta den 
terminacion di bo status como un comerciante electronico. 


CMB 


CARIBBEANMERCANTILEBANKN.V. 1409« 


RBC Royal Bank 


Nos ta gradici bo 
pa bo comprension. 





















Green Aruba Conference, october 27 y 28 

Universidad di Aruba ta 
traha cada dia mas na 
promove sostenibilidad 
den diferente area 


SOSTENIBILIDAD ta un 

tema general di hopi importancia 
na Universidad di Aruba. E 
universidad no solamente ta den 
un fase avansa di planning pa cu 
un “Green Faculty”, pero tambe ta 
incorpora elementonan relaciona 
na “green energy” y sostenibilidad 
den diferente programa di su 
facultadnan existente. 
Sostenibilidad ta wordo defini 
como “tin e habilidad pa wordo 
uza sin cu e ta caba completamente 
of ta keda destrui”, “envolviendo 
metodonan cu no ta uza te caba 
cu recursonan natural of no ta 
destrui recursonan natural; y “tin 
e habilidad pa dura y sigui pa un 
tempo largo”. 

Merriam Webster ta, 
a d i c i o n a 1 m e n t e defini 
sostenbilidad como “relaciona na 
of siendo un metodo pa colecta 
of uza un recurso di tal forma cu 
e recurso no ta caba ful of ta sufri 
daño permanente; y “relaciona un 
estilo di bida cu e ta envolve uzo 
di metodonan sostenibel”. 

Esaki tambe t’e pensamentonan 
cu ta wordo sosteni y comparti 


den e proyectonan relaciona na 
“green energy” y “sostenibilidad” 
n’e facultadnan di FEF (Facultad 
di Finansa, Contabilidad y 
Mercadeo) y FAS (Facultad di 
Arte y Ciencia) na Universidad di 
Aruba. 

Cierto elemento tambe ta bin bek 
den programanan n’e facultad di 
ley, unda cu tin algun docente 
y hoogleraar cu ta haciendo un 
investigacion pa cu e aspectonan 
huridico di e “groene beweging” 
(e movimento “green”). 

E conferencia anual Green Aruba 
semper ta ofrece oportunidadnan 
interesante pa Universidad di 
Aruba (UA), segun Business 
Director Universidad di Aruba, 
Patrick Arens. El a splica cu 
participacion n’e conferencia 
ta ofrece e oportunidad pa UA 
establece contactonan cu e sector 
priva y pa sigui e desaroyonan di 
mas nobo. 

Green Aruba tambe ta un 
oportunidad anual pa papia 
cu y expande e red di posibel 
partnernan p’e Green Faculty, 


den e proceso di su 
establecimento. 
Minister Mike 
de Meza, encarga 
cu Utilidad y 
Energia, a splica 
n’e conferencia di 
prensa anunciando 
Green Aruba 2015, 
con importante e ta 
pa Aruba y e futuro 
desaroyonan na 
nos isla p’e hoben 
studiante participa n’e conferencia. 

Franklin Hoevertsz, Director di 
Utilities Aruba N.V., kende ta 
maneha servicionan di utilidad na 
Aruba y t’e instancia encarga cu 
organisacion di Green Conference 
2015, ta agrega cu e conferencia 
ta sigui desaroyonan actual y ta 
sigui inova. “Ta importante y, 
en realidad, esencial p’e futuro 
generacionnan di profesionalnan 
encarga cu utilidadnan na Aruba, 
sea ta como ingeniero, electricista, 
tecnico y tur e diferente ramonan 
relaciona na utilidad, incluyendo 
administradornan di sistema y 
esnan encarga cu administracion 
financiero, ta al tanto di 
desaroyonan riba e tereno di 
energia sostenibel,” Hoevertsz a 
subraya. 

“Unda cu tin inovacion continuo, 
manera t’e caso cu e producto 
y servicionan relaciona na 
provee coriente, awa potabel y 
telecomunicacion, ta importante 
pa nos hobennan ta participando 
activamente. 

E oportunidad pa wak y scucha 


tocante di e ultimo desaroyonan 
for di oradornan manera Mark 
Lambrides, Olav Hohmeyer, 
Manlio Coviello, Egbert Perry 
y Rene Hooiveld, ta unico,” 
Hoevertsz a bisa. 

“Nos ta trece e “thinkers” y 
“doers” riba e tereno interesante 
di energia sostenibel Aruba riba un 
plataforma acesibel hustamente pa 
motiva nos hendenan, incluyendo 
nos hobennan, pa “think” y “do” 
hunto cu nos p’e desaroyo duradero 
di loke t’e futuro di utilidadnan 
internacionalmente,” el a splica. 
Entre e oradornan di renombre 
internacional cu a confirma caba 
ta: Luis Almagro Lemes, Secretary 
General Organization di American 
States; Mark Lambrides, senior 
energy specialist di Worldbank; 
Manlio Coviello, chief natural 
resources & energy unit, ECLAC, 
Nacionnan Uni; Prof. dr. Olav 
Hohmeyer, profesor na University 
of Flenburg; Adam Warren, group 
manager di project development 
and finance; Egbert Perry, 
chairman y chief executive officer 
di Integral; y Director Sustainable 
Energy TNO, drs Rene Hooiveld. 

Algun di e topiconan cu lo wordo 
presenta ta “Affordable Green 
Energy in the Caribbean”; “100% 
Green Power for Barbados - An 
example for most islands in the 
tropics”; “Energy Efficiency & 
Sustainability”; e “testimonial” di 
Aruba Learning Event; y “Aruba 
Renewable Integration Study”. 

Pa mas informacion y registracion, 
bishita www.greenaruba.org. 



















AWEMainta Diamars, 13 Oktober 2015 


9 


Parlamentario sra. Lorna C. Jansen-Varlack 

Comision di 
Infrastructura y Medio 
Ambiente a reuni cu 
mando di DOW 


COMISION di Infrastructura 
y Medio Ambiente bou 
presidencia di Parlamentario 
Lorna Jansen-Varlack a reuni 
cu Director di DOW ing. Marlon 
Croes y sr. Dennis Wever. 
Sr. Marlon Croes a duna un 
presentacion amplio tocante 
e cambionan cu a tuma lugar 
durante di 2014, cambionan di 
strategia, restructuracion di e 
departamento pa loke ta toca 2015 
y2016. 

E vision di DOW den e cuadro 
di inovacion ta: “ E autoridad di 
infrastructura Arubano, dunando 
henter e comunidad un servicio 
tecnico di calidad halto, cu un 
team pro-activo y eficiente. 


manteniendo integridad, 
transparencia y necesidad di 
clientenan, teniendo cuenta 
cu un medio ambiente y 
economia sostenibel”. Durante 
di e presentacion a wordo papia 
tocante e situacion di personal 
unda varios di e kaderpersoneel 
ta bay cu pensioen of VUT den 
futuro cercano. E consecuencia di 
esaki ta cu hopi conocemento y 
experiencia tambe ta bay. Mando 
di DOW tambe ta bezig pa train y 
educa su empleadonan cu e meta 
pa traha riba nan carera den e 
diferente departamentonan. 

A elabora riba e diferente 
proyectonan cu ta cay bou 
di DOW manera scol. 




INTERUPCION Dl CORIENTE 


ELMAR 

Redefining Energy 


En conexion cu trabaonan necesario, coriente lo 
wordo interumpi: 

Diahuebs, 15 di oktober 2015 for di 8'or a.m. 
te cu 4'or p.m. den vecindario di: 


• Seroe Pela 

• Caya Safir un parti 

• Westpunt un parti 
> Caya Topaz 

• Caya Opal un parti 


■ Wacamaya Apartments 

■ Rooi Santo un parti 

■ Salinja Cerca un parti 

' Boroncana y Bakval un parti 


Pa mas informacion yama 523-7100 of e-mail nos via customerservice@elmar.aw 


edificio, MFA’s 
, Revitalisacion di 
Binnenstad di Oranjestad, 
mehoracion di e barionan 
y di e beachnan, afvoer 
di awa, riool y brugnan. 
Esaki ta un parti so di e 
proyectonan cu ta cay bou 
di DOW. Ing. Marlon Croes 
tambe a duna un bista di e 
gastonan di e proyectonan 
y den cua fase nan ta di 
ehecucion. E miembronan 
di e comision a haci algun 
palabracion cu e gerencia 
di DOW pa loke ta trata 
bishita di e proyectonan 
y presentacionnan di e 
varios proyectonan cu ta 
den planning. 

E Comision di 
Infrastructura y Medio 
Ambiente kier gradici 
e gerencia di DOW p’e 
presentacion di e plannan 
di DOW pa 2015/2016 
y p’e bista amplio di e 
proyectonan di Gobierno. 

Despues di anuncia renovacion grandi di Plaza Betico Croes 

Minister Otmar Oduber a bisa cu ta cia 
pa inicia trabounan na Piaza Padu 



DIALUNA mainta Minister Otmar Oduber 
a comparti su entusiasmo pa loke t>e 
preparacionnan cu ta den full swing p>e 
celebracion grandi otro aña, 30 aña di nos 
Status Aparte y 40 aña di nos Himno y 
Bandera. 

Minister Oduber ta bisa: «Hopi t>e detayenan 
y preparacionnan cu mester a tuma luga 
den transcurso di e ultimo aña manera t>e 
oficialisacionnan cu a tuma luga. 
Recientemente nos a anuncia tambe 
conhuntamente cu e Comision Celebracion 
Dianan Nacional, DOW y Departamento 
di Coltura cu nos ta cla pa renoba Plaza 
Betico.» 

E mandatario encarga cu Cultura a elabora 
cu pa dialuna awor hunto cu DOW y 
Departamento di Cultura lo sinta pa analisa 


locual mester drecha pero tambe pa haci di Plaza 
Betico, un plaza multifuncional. 

Sr. Oduber ta bisa: «Intencion ta pa por uza henter 
e area di Plaza Betico mas biaha durante aña pa 
multiple actividad enbez di un of dos biaha pa 
celebracionnan specifico.» 

E Minister ta sigui bisa cu lo percura tambe pa un 
comision di maneho pa percura cu tin mas actividad 
n>e plaza y tambe p>e parti di mantencion. 

Banda di Plaza Betico tin un otro plaza cu awor 
trabounan ta cla pa inicia. 

Minister Oduber ta bisa: «Un otro plaza cu nos a 
papia hopi di dje ta Plaza Padu. Manera nos a haci 
e compromiso conhuntamente cu Prome Minister 
Mike Eman y mi colega Minister Benny Sevinger, e 
siman aki e contratista Van Kessel ta keda encarga pa 
construccion di e plaza aki.” Ta trata di un inversion 
total di 1.6 miyon Florin y e trabounan lo tin un 
duracion di 3 luna y mey. 






Den luna di enseñansa Tienda Di Educacion 
hunto cu Minister Di Enseñansa Y Famia lo 
organisa un charla pa mayornan y educadornan 


Comunicacion Positivo: Tips pa un mihor 
comunicacion entre mayor, yiu y educador 


October 13, 2015 
Di 7:00PM te cu 9:00PM 
Biblioteca Nacional Aruba, 

George Madurostraat 13 

Join nos pa un anochi informativo! 

PA REGISTRA OF MAS INFORMACION 


y^g.iiiK wui 

Tienda di Educacion 

CONSFHO Cr SOSTEH rOuc^ACtON Ol 80 

Mainstreet San Nicolas Tel. 584-3999 
open 9.00 - 13.00 and 14.30 - 18.30 


NO BUSCA MAS! ABO TAMBE POR DISFRUTA Dl E 
DOWNLjOAD Y UPLOAD RESIDENCIAL DI MAS RAPIDO 
RIBA MERCADO SPECIAL PA 60+, PAGANDO MENOSI 

CU SCARLET UNLIMITED HIGH SPEED INTERNET BO TA PAGA MAS 
VELOCIDAD PA MENOS PLACA. NO MAS BUFFERING, NO MAS TARDANSA. 


STARTING FROM 

75.00 

PER MONTH + STATIC IP 


E N T . 

60+ SUPER DEAL 

V_/ 


DRAGON 

CD & ELECTRONICS 


E artista Ciro Abath lo ta esun encarga 
cu e proyecto pa rindi honor n’e tres 
compositornan di nos Himno cu otro aña 
lo ta celebrando 40 aña di existencia. 
Ta trata di un obra di arte cu ta ilustra e 
propio Padu Lampe, conhuntamente cu su 
dos amigonan y co compositornan di nos 
Himno Nacional, Rufo Wever y Hubert 
Lio Booi. 

Di e forma aki ta duna tambe 
reconocimento n’e tres baluartenan aki 
cu ta graba den historia di Aruba. 
Minister Oduber ta bisa: “Pa nos e 
celebracion di otro aña ta di un 
significacion hopi grandi, un momento 
pa reflexiona riba nos historia y mas cu 
tur un celebracion grandi pa henter nos 
comunidad.” 

Mirando e interes creciente di nos 
comunidad pa cu e celebracion nacional, 
unda hendenan ta sali bay tur actividad 
den tur e barionan, bishita tur museo den 


scarler 


famia, trabounan di CCDN a cuminsa 
caba pa percura cu na november 2015 
caba inicia cu e celebracionnan den 
grandi unda lo marca e di 60 aña 
di escudo di Aruba. 

Minister Oduber ta bisa: 

“Asina aki tambe ta inicia e 
celebracionnan grandi cu ta 
sigui otro aña den e luna di 
maart cual lo bira e luna di 
cultura, yena cu actividadnan 
percurando tambe p’e aspecto 
di conscientisacion y educacion 
di locual ta nos historia, di locual 
nos Status Aparte ta nifica pa nos, e 
nificacion di tin nos Himno y Bandera 
y nificacion di tin nos propio identidad 
como Arubiano. 


Poniendo atencion y haciendo e 
inversionnan n’e dos plazanan, ta haci 
cu e celebracionnan por tuma luga n’e 
sitionan special aki.” 


E3 scarletaruba 


1+297 584-2595 


scarLetaruba.com 


ZZragon spec\áv% 


c^Aiorom-. 


Samsung note edge 


blu sport 4.5 
afl. 210,00 


SamsungsS mlnl 
afl. 315.00 


Also; Samsung S5 . s5 mini, Samsung S4. Samsung 4 mhi. S3 mirH elc.,,, 
Acxressories for all Samsung and Iphonemodeis 

ToshibaLaptop 15.6 • 4Gb 320Gb Haiddisk. Afl, 900.00 
Hp Ink catridges, Unlvefsal laptop adapters etc.. 

(Tunes gift cards $ 10.00, $ 16.00 and $25.00, 

Google play cards and Playstation Network cards. 

Sales, repair and aocessories for all Samsung modeis arxJ other oellulars. 
Unlock, rebad, reset. upgrade, replace lod, keypad, speaker etc. 

Simply Xli 



Trahadernan di 
contratista na Isia a 
drenta accien ayera 
mainta 



WILLEMSTAD - No cabe duda 
cu asina tin intrankilidad den fila di 
trahadornan riba tereno di Isla sea ta 
di empleadonan di PDVSA of trahador 
di contratista, e ta crea un ambiente di 
preocupacion den comunidad, pasoibra 
te awe no por limpia for di memoria di 
specialmente esnan di un generacion 
anterior, cu ta practicamente na Post V 
a sende e mecha di 30 di mei 1969 cu a 
pone Corsou na candela. 

Aye ramainta un biaha mas despues di 
hopi tempo, tabatin intrankilidad dilanti 
di porta di Isla na Post 5 y Post 7, pero 
e biaha aki tabata pasobra trahadornan 
ta rabiá cu contratistanan cu no kier 
paga nan loke nan ta pidi, pasobra e 
contratistanan no ta confia cu Isla lo 
paga nan. 

Alcides Cova, kende tin añanan largo 
ta campañá pa trece un cambio den 
situacion di relacion entre trahador y 
contratista ayera mainta claramente 
tabata altamente fadá cu e comportacion 
di cierto contratista cu no ta trata e 
trahadornan manera hende y no kier 
paga nan loke nan merecé maske cu e 
placa tey caba. 

El a proclamá cu ta promé biaha den 
historia cu e sén tey caba pa paga e 
trahadornan, pero tin contratista cu no 
kier paga, pasobra PDVSA debe nan hopi 
placa y nan no kier paga e trahadornan 
un compensacion di 6%, pasobra PDVSA 
lo ta debe nan hopi placa. 

Cova a proclamá ayera mainta cu e biaha 
aki si nan ta dispuesto di bay te final y si 


e accion mester dura dos siman of luna 
mes, nan lo persisti den accion contra e 
contratistanan. 

Den e caso aki e accion di e trahadornan 
no ta contra PDVSA sino contra e 
contratistanan. Cova a splica cu den 
e caso aki refineria a negocia henter e 
contrato cu PDVSA na Venezuela y nan a 
haña tur e sén pa paga e contratistanan. 
Den e contract cu tin riba mesa e 
contratista mester paga e trahadornan 
6% mas, pero no kier haci esaki sino te 
ora cu e placa di Refineria ta riba nan 
cuenta di banco. 

Refineria PDVSA a bisa nan cu e sén tey 
y ora contratista bisa nan cuanto nan 
mester paga, lo efectuá e pago mesora. 
Nan ta hasta dispuesto di paga adelantá 
mester sinta na mesa pa sali for di e 
problema aki, pasobra e sén ta riba 
cuenta di Isla, pero ta destiná pe 
trahadornan. 

E trahahadornan ta dispuesto di bay te 
na ultimo consecuencia, pasobra nan ta 
fadá cu no ta trata nan manera hende 
ademas cu nan kier logra tambe cu 
nan ta haña pago igual pa trabou igual 
compará cu trahadornan di refineria. 

E trahadornan di refineria ta gana 20+ 
florin pa ora, pero nan ta gana apenas 
12.25 florin pa ora. 

Ademas e contratista ta haci chanchuyo 
pa paga nan pa trabou riba diasabra. 
Nan a culpa Minister di Labor tambe pa 
a laga e asunto yega asina leu y ta tené 
responsabel pa tur consecuencia. 

Investigacion 

policial 


WILLEMSTAD - Cuerpo Policial ta 
realisando un investigacion profundo 
y rigoroso en conexion cu keho cu a 
drenta di un posibel caso di maltrato 
policial. 

Diasabra atardi ultimo, un agente 
policial cu a caba di baha warda, a 
duna di conocé cu e tabata sinti su 
mes menasa pa motibo cu un persona 
cu el a detené algun siman promé, lo 
mester tabata persiguié. 

En conexion cu esaki, un unidad 
policial a detené e hómber aki y a bay 
warda cuné. 

For di investigacion preliminar tin 


indicacion cu e 
sospechoso aki 
posiblemente lo 
a ricibi sla - fuera 
di proporcion- na 
man di un óf mas 
agente policial y 
mester a ricibi atencion médico. 
Mando Policial a laga iniciá un 
investigacion inmediatamente, den 
cua tur personal cu tabata riba e warda 
ey, a keda ampliamente interogá. 

E interogacionnan aki a bin terminá 
te den oranan lat di diadomingo 
mardugá, mientras e team di 
investigacion forensico tambe a keda 
encargá cu e investigacion técnico. 
Mando Policial ta garantisá cu e 
investigacion aki tambe ta uno 
obhetivo y si ta necesario, lo tuma 
e medidanan apropiá contra esun óf 
esnan cu eventualmente a haci nan 
mes culpabel n’e hecho aki. 


Conocido choler 
tabata haci 
basta fastioso 

POLIS di Noord diadomingo 04.10, a bay na Texaco 
Tanki Leendert pa un homber indesea. 

Eynan Polis a topa cu e conocido choler M. Jacopucci, 
kende tabata agresivo contra e personal di Texaco. 
Polis a core cune for di e sitio. Mas omenos 04.25, 
Polis a bolbe haya un yamada cu e sospechoso a bolbe. 

N’e sitio, Polis a papia cune y a mira cu e ta bou di 
influencia . El a keda deteni pa 04.30. Na su curpa, 
Polis a haya un cantidad di carchi di miembro, 
bancomatico y un par di cedula den su cartera, cu no 
ta pertenece na dje. E articulonan a wordo poni den 
un envelope y hiba warda di Recherche. 



tu[ ]p ]E ]R. 

]H[0>]P]P>]['N<G. 


f)ND 


> Tur Paña di Mucha 

> Tur Paña di Hende Homber 

> Tur Paña di Hende Muhe 

> Tur Paña di Baby 

> Tur Coi Hunga 

> Tur Sapato di Hen de 
Grandi 



> Tur Comforters 

> Tur Cortinas 

> TurArticuIo di Cas 

> TurArticuIo di Cushina 

> Tur Vas, Ceramica,y 
decoration 

> Tur Sapato di Mucha 



> Tur Strollers, Baby Walkers, y Baby Cribs 

> Tur Plastic Containery Basket 
> Tur Paña di Camay Serbete 

> Tur Car Accessories, Seat Covers, y Wheel Covers 
> Tur Palo di Cortina 

> Tur Maletas, Carteras, y Rugtas 



3^os kier a gradici tur nos cCientenan yjmeBCo cñ JAruBa un masfia dankijya tur Bo sosten cCurante e 22 aña 
'BtnyrroBecfia dCi nos Super SaCe cu articuCó yjyrtjsnan fiopi atractivo y manera sentper, servtcio inoCvicCaBCe 
CNbs ta ofreceparBeo QKATlSpa tur nos cCientenanpatras cCi nos ecCiftcto na 'Van IVaCBeecBstraat 
CMos ta fiaBrt tur cCia 9 : 00 - 6:30 non-stop y 'Diadomingo 10 : 00 - 2:00 oor 

Address: Ooststraat #5 Tel: 582-2818 

Minister Dowers a ricibi 
bishita di Hanneke Sint 
den cuardro di prome 
aña di e proyecto "Bo 

futuro ta den bo man" 


RECIENTEMENTE e representante di 
Ministerio di Husticia di Hulanda sra Hanneke 
Sint, cu ta encarga cu e proyecto “Jij bepaalt 
wie je bent” tabata di bishita serca Minister di 
Husticia Arthur Dowers. 

A combersa rib’e progreso di e proyecto aki na 
Aruba cu ta hiba e nomber “Bo futuro ta den 
bo man”. 

Dia 30 di september 2014 a duna incio 
n’e proyecto aki caminda 60 hoben (30 
mucha muher y 30 mucha homber) a haya 


e oportunidad pa practica voetbal of softball 
despues di scol. 

Di e manera aki kita e tentacion for di nan pa 
ta riba caya y bai den mal caminda. 

Esaki ta un proyecto cu ta tuma lugar na 
diferente parti di reino e.o. Corsou y Hulanda. 
Aki na Aruba e proyecto bou surpervision di 
Ministerio di Husticia ta wordo coordina pa 
sr. Harvey Clement, cu ta percura p’e parti di 
voetbal, mientras cu sra. Carmelita Haynes ta 
percura p’e parti di softball. 

Durante un bishita di trabou na Hulanda den 


luna di juli ultimo, Minister di Husticia Arthur 
a presencia e clausura di e promer edicion di 
dicho proyecto. 

E proyecto ta dirigi riba prevencion cerca 
hobennan, pa nan no cay den vandalismo of 
delitonan mas serio. E tin como efecto duna 
e hobennan cierto habilidadnan social y 
recreacion sano, y na mesun momento ta duna 
nan guia extra pa haya miho resultadonan na 
scol. 

Mirando e bon resultado di e proyecto aki no 
ta exclui e continuacion di e proyecto aki. 


Polis la delene 
homber burachi 
drumi den aulo 


Polis la delene 
ocupenlanan cu 
marijuana 


POLIS diadomingo durante 
patruya 03.25, na haltura di 
Bubali, a mira un auto para cu 
lus sendi. Ta trata di un Honde 
CRVA-17386. Ehomber A.F.P.M. 
tabata drumi den e auto y tabata 
hole alcohol y cu wowonan cora. 


E no tabata den estado pa core 
auto. Polis a detene pa buracheiia. 
Polis a laga e auto sera na yabi y 
para banda di caminda. E yabi a 
keda warda na warda di Polis. 
Despues cu el a presenta dilanti 
Fiscal, e por a bay cas. 


POLIS diadomingo 00.01 durante patruya riba bisicleta, a para e 
auto A-60549, un Hyundai Getz blauw, pa control. Durante control, 
Polis a haya e holor di marijuana cu a sali for di e auto. Polis a pidi e 
ocupantenan pa baha for di e auto. Den e auto, Polis a haya un saco 
cu marijuana. Tur e ocupantenan a keda deteni, pa posicion di droga. 
Polis a confisca e auto y hiba warda di Shaba. Entre nan tabatin un 
mucha menor di edad. Polis a pone e mama na haltura pa bin buske. 




■X 




JUWElENHUlSJl 


EMPEÑA Y CUMPRA ORO 


MESTER Dl PLACA? 


o 


JUWELENHUISJE 

ORARIO iOAM - ÓPM DIALUNA TE DlABIERNA 


ORANJESTAD WERFSniAAT 7 LOK, 12 TEL 58& 4141 O SAN N)COLA$ B. V/D VEEN ZEPPENFELDSTRAAT 14 TEL 584 4141 

Parlamentario sra. Lorna C. Jansen-Varlack 

Pagamento di 
"toF' lo no wordo 


introduci 
di Green 

Durante e tratamento di 
presupuesto 2015 e pregunta 
di pagamento di “tol” pa cu e 
proyecto di Green Corridor a 
wordo dirigi na Minister Benny 
Sevinger y e contesta e tempo 
ey tabata cu placa di “tol” lo no 
wordo cobra pa Green Corridor. 
Ultimo dianan atrobe oposicion 
ta trece informacion incorecto den 
nan medionan di comunicacion 
y e preocupacion pa cu e topico 
aki a lanta un biaha mas den nos 
comunidad. 


pa cu uzo 
Corridor 

Durante e reunion cu Minister di 
Finanza, mr. Angel Bermudes e 
pregunta aki a bin dilanti un biaha 
mas y Minister Bermudes na su 
turno a informa cu e impuesto 
aki lo NO wordo introduci y cu e 
no ta su intencion pa haci esaki 
den futuro tampoco.Comisionnan 
Fiho den Parlamento ta reuni 
cu Ministernan y diferente 
instancia pa haya informacion 
tocante cualkier asunto y ta 
nos responsabilidad pa duna 
informacion corecto na pueblo y 


pa coregi malinformacion 
unda tin mester. 

Ta conoci cu 
malinformacion ta 
cuminsa haya su propio 
bida y tur hende sa con 
dificil e ta pa coregi 
mentira. E ta keda ña cada 
un su responsabilidad 
pa busca informacion 
corecto. “Un di e 
preocupacionnan cu mi 
persona a trece dilanti 
durante e reunion di 
comision cu DOW tabata e falta 
di informacion pa cu pueblo 
tocante di e proyectonan cu ta 
den ehecucion. 

No esey so, pero tambe 
e beneficionan cu e 
proyectonan lo tin pa 
pueblo en general ora 
nan caba. 

Mi persona ta lamenta 
cu tin politico y hendenan 
serca di e politiconan cu 
ta haci maluzo di nan 


posicion pa malinforma pueblo 
cu e unico meta pa lanta iritacion 
den pueblo. 

Cu un actitud y mentalidad asina 
negativo politiconan no ta logra 
nada y na final di dia pueblo su 
conclusion ta cu e grupo aki no 
tin nada bon pa pais Aruba”, 
segun Lorna C. Jansen-Varlack di 

fraccion di 
AVP. 




»^nLLIINV3 MLL O I UL»CIN I 3 Ot mrVCIN I .D 

JOIN U5 FORAN EVENING FILLED WITH INFORMATION 
ON STUDYING IN THE US & CANADA 


FROM 7:00PM to 9:00PM 


ON OCTOBER 15th 


EVENT WILL BE HELD IN THE 


AUDITORIUM 


Gobierno di Aruba 

Ji Ensi’ñaima Matteiie di Famia 


Departametito di 
Enseñansa Aruha 

Den seminario "Prevent Now" di Ennia 

Departamento di Salubridad Publico ta presenta 
informacion di mortalidad y morbilidad 

Lesion permanente ta afecta calidad di bida 


DURANTE di e seminario di 
un dia “Prevent Now” organisa 
pa Ennia, Departamento di 
Salubridad Publico (DESPA) lo 
presenta informacion tocante 
mortalidad y morbilidad como 
consecuencia di accidentnan di 
trafico. Prevencion ta un “core 
business” pa DESPA.Maribelle 
Tromp, Hefe di Departamento 
di Epidemiologia, ta encarga cu 
diferente investigacion y sondeo, 
como tambe e parti di conseho 
pa Minister di Salud encuanto 
di “kaderbeleid”. E1 a splica cu 
DESPA tin accidente di trafico 
como un di su puntonan di accion 
pa cu prevencion. Locual kier logra 
ta mas guia dirigi n’e porcion di e 
populacion cu specificamente ta 
den e grupo di riesgo mas halto pa 
cu accidente di trafico. P’esaki ta 
haciendo un analisis profundo di 
tur e circumstancianan relaciona 
na accidente di trafico. 

A compila datonan di añanan 
largo di mortalidad y a tuma den 
consideracion informacion cu 
di World Health Organization 
ta uza pa duna paisnan un guia 
den con pa pone prioridadnan pa 
cu organisacion di accionnan di 
prevencion. Ademas, a cuminsa 
ultimo tempo ta monitor e 
situacion di morbilidad, cu ta 
ensera lesionnan permamente/ 
deshabilidadnan cu ta afecta e 
calidad di bida di e victima di 
accidente di trafico. 

DESPA ta traha hunto cu Comision 
“Veilig Verkeer Aruba” cu ta consisti 
di partnernan y stakeholdernan 
den e area di promocion di 
seguridad den trafico. Pa cu e 
trabao aki a crea un presentacion 
di e resultado di e investigacionnan 
y e seminario Prevent Now ta un 
bon oportunidad pa presenta esaki 
na un publico mas amplio. 
Observacionnan cu a sali di e 



investigacionnan, segun Maribelle 
Tromp ta splica, ta cu e cifranan 
ta mustra cu ta hendenan hoben, 
den e edadnan productivo 
principalmente, t’esnan cu 
ta wordo afecta mas tanto pa 
accidentenan di trafico. 

Den e ultimo 10 añanan tin un 
promedio di 17 morto den trafico 
y e edadnan mas afecta 
ta di 15 pa 45 
aña. Ta trata 
mas tanto 
di hende 


television y cu informacion riba 
medionan social. 

Un otro area cu ta concentra liba dj e 
t’e “rijgedrag” di automobilistanan. 
Maribelle Tromp ta splica cu 
programanan manera BOB na 
Hulanda (designated driver) of un 
programa cu ta facilita un persona 
cu a bebe mucho cu un driver via di 
un yamada di telefon of whatsapp, 
combina cu control 
mas severo 
di parti di 
Polis pa 


homber. 

El a splica cu 
Polistaindicacu 
alcohol ta hunga un 
rol grandi den accidentenan 
di trafico y cu mayoria accidente 
fatal ta tuma lugar den oranan 
di marduga. Ta relaciona e dos 
hechonan aki cu otro, pero DESPA 
kier “harde cijfers” pa prueba e 
relacion entre nan; ta importante 
pa tin confirmacion. 

Comision “Veilig Verkeer Aruba” 
ta educa pueblo, personanan di 
tur edad, tocante seguridad den 
trafico, pasobra ta personanan 
di tur edad ta wordo afecta di un 
forma of otro. Ta importante pa 
comunidad ta consciente di con 
trafico berdaderamente ta traha, 
kico e reglanan ta y cu mester 
respeta nan. 

Cuerpo Policial ta concentra hopi 
riba e punto aki, cu programa 
y presentacionnan na scol, y 
videonan cu ta wordo pasa na 


reenforsa 
e leynan, 
lo por yuda 
preveni mas 
accidente. No ta necesario pa 
re-inventa e wiel, pero por tuma 
over programanan cu ta existi 
caba den exterior. 

Mas conscientisacion pa 
prevencion, mas informacion 
tocante e consecuencianan di 
“binge drinking” cu ta bastante 
presente na Aruba, ta entre e 
accionnan cu tin mester.Hunto 
cu Polis y companianan di seguro, 
DESPA ta purba di tin un bista mas 
cla di kico berdaderamente ta e 
puntonan cu mester refleha den 
informacion di prevencion. Por 
hisa e edad pa benta di alcohol, 
recientemente a subi e edad di 
16 aña pa 18 aña, pero e leynan 
por bira un poco mas streng. 
Loke nos ta papia di dje si alcohol 
t’e problema, tabata 16 a hisa pa 
18. Coriendo auto mester tin mas 


control tambe. Por hisa edad, 
pero mester controla y aplica 
e consecuencianan mas streng 
tambe. 

Maribelle Tromp a splica cu na 
Aruba ta subestima morbilidad y 
ta pa prome biaha cu ta haciendo 
un analisis asina a fondo. 

Ta un tiki “frapant” pa mira e 
situacion real, segun Tromp. Bao 
di morbilidad a consecuencia di 
accidente di trafico ta cay e victima 
cu a keda herida di tal forma cu e 
no por funciona manera e tabata 
funciona anteriormente, e calidad 
di bida di e persona ta keda afecta 
y hopi biaha e persona no por 
traha mas tampoco. 

Ta importante pa haci hendenan 
consciente cu no ta solamente 
e accidente cu resultado fatal 
merece atencion y ta impactante, 
pero cu victimanan por keda 
tambe cu deshabilidadnan pa 
resto di nan bida. DESPA t’ey pa 
drecha calidad di bida di hende y 
ta tene cuenta cu tur e aspectonan 
cu por afecta e calidad di bida. 
Maribelle Tromp ta Epidemiologo, 
su trabao ta ensera compila 
datonan di tur tipo di enfermedad 
y temanan cu ta afecta salud. 

E datonan ta wordo transforma den 
informacion cu ta wordo uza pa 
duna conseho encuanto di maneho 
pa traha riba “kaderbeleid” hunto 
cu Minister di Salud. 

Maribelle Tromp a studia Hoger 
Laboratorium Onderwijs na 
Hulanda y a traha na Erasmus 
Medisch Centrum. Despues cu 
el a bolbe Aruba y a traha na 
laboratorio, el a sigui studia y a 
adkiri su Master Degree den Public 
Health di University of Liverpool. 

E tin 14 aña trahando na DESPA; 
for di aña 2007 e ta Hefe di 
Departamento di Epidemiologia. 

Como porfi di Onderwijsfonds 

A caba di basha 
asfalt nobo riba 
terenonan di 
3 scol mas 


FOR di luna di juni 2015, na 
momento cu unanimamente 
Parlamento di Aruba a aproba 
e Onderwijsfonds, inmediata- 
mente Minister Michelle Hooy- 
boer-Winklaar encarga cu ense- 
ñansa a cuminsa e proceso pa 
ehecuta varios proyecto dedica 
specificamente pa enseñansa. 
Esaki ta forma parti di e plan di 
Minister Michelle Hooyboer- 
Winklaar, despues di a bishita 
e 83 scolnan na Aruba y a tuma 
nota di e necesidad mas grandi 
na hopi scol. 

El a conclui cu un di e nece- 
sidad di mas grandi tabata 
pa pone un laag nobo di asfalt 
riba e tereno di e scol caminda 
e muchanan ta core y hunga 
durante pauze. 


Teniendo na cuenta e fon- 
donan cu tin disponibel como 
tambe e necesidad y urgencia 
di esakinan, a traha un lista di 
prioridad y poco poco ta ye- 
gando na ehecuta mayoria di e 
proyectonan aki. 

Durante e vakantie tras di lom- 
ba, hunto cu DOW, a logra as- 
falta e scolnan Imelda Kleuter- 
school, Jacintha Kleuterschool 
y St. Michael School, dunando 
un toke di seguridad n’e scol- 
nan. Enfatisando asina tambe 
riba loke Minister di Enseñansa 


esta e Veilige Scholen. 

Hunto cu e 3 scolnan aki, tin 
un total di 5 scol cu ya a ricibi 
asfalt nobo, pero cu ainda no a 
termina e proyecto. 

Tin contacto cu cada un di e 
scolnan cu ta riba e lista pa 
ricibi asfalt y awor lo bay over 
na traha un planning hunto cu 
DOW pa por ehecuta esakinan 
tambe den e lunanan nos di- 
lanti. 


E meta ta pa tur scol na Aruba 
ta sano y sigur y tur maestro 
y studiante mester tin un solo 
cos como nan enfoke y esey ta 
“Enseñansa”. Minister Michelle 
Hooyboer-Winklaar a subraya 
cu e palabranan aki e esencia 
di e proyecto Veilige Scholen. 
E proyecto tin un historia largo 
y e mandatario ta determina 
pa mira tur hende y instancia 
trahando riba un liña pa realisa 
e deseo y necesidad pa tur scol 
ta sigur. 


No Imeldo Kleuferschool, Jocinfo 
Kleuferschool y Sf. Michoel School 


“Prome dia di scol e muchanan 
lo tin un tereno full nobo pa nan 
por hunga cu menos posibilidad 
di haci daño na nan curpa”, e 
mandatario a declara despues 
di a tuma nota di e trabaonan 
haci. 

Sr. Rendell de Kort 

Ex-Presidente di Kiwanis Young Professionals 
Aruba ta mlra atras rlba un aña exltoso 


KIWANIS International su 
aña Kiwanistico semper ta core 
for di dia 1 di october pa 1 di 
october di e proximo aña. Esaki 
ta nifica cu siman pasa e aña 
nobo a cuminsa y pa cu esaki e 
Presidente di e aña 2014/2015 
sr. Rendell de Kort a despidi. 
De Kort ta hopi satisfecho di por 
a lidera e Kiwanis Young Profes- 
sionals Aruba (KYPA) durante e 
temporada aki y ta hopi orguyoso 
di e esfuerso cu e miembronan a 
mustra pa cu e diferente proyec- 
tonan cu tabatin un impacto 
positivo riba diferente miembro 
di nos comunidad. 

Si mester escoge un proyec- 
to cu a resalta, esaki ta hopi 
dificil segun de Kort. Ta trata 
di varios proyecto incluyendo 
Placa Chikito, Big Brother/Big 
Sister, Christmas in a box y Aru- 
ba ta Doet cu tabata un exito. 

Placa Chikito ta un proyecto cu 
ta data for di 3 aña pasa, pero 
cu e aña aki a conta cu sosten di 
diferente partner cu a duna e 
proyecto e estimulo necesario. 
Cu Placa Chikito miembro- 
nan di KYPA y partnernan a 
bishita un gran cantidad di 
scol p’asina duna un curso 
di educacionan financiero. 

E proyecto aki a hasta 
conta cu e sosten di su 
Excelencia Gobernador di 
Aruba. Otro proyecto cu 
a resalta ta forma parti di 
e asina yama “Big Broth- 
er/Big Sister” unda cu e 
miembronan di KYPA a 
organisa un actividad tanto 
p’e hobenan masculino 
como femenino di Or- 
thopedagogisch Centrum 
(OC Aruba). 

E eventonan tabata consisti 
di tanto e parti recreacional 
como e parti inspirativo 


p’asina stimula nan “self esteem”. 

E Presidente di e periodo 
2014/2015 ta comenta cu forma 
parti di un club di servicio manera 
KYPA ta algo sumamente valioso 
pa cada individuo. Hopi biaha du- 
rante un estudio e parti di lider- 
azgo ta algo cu no ta forma parti 
di e curiculo, pero cu por medio 
di e club bo ta haya hopi experi- 
encia pa por desaroya liderazgo. 
Un otro area cu e Presidente 
ta satisfecho cu ne t’e parti di e 
crecemento di e club 
den miembro. 


T’asina cu KYPA ta conoci pa 
su eventonan di recauda fondo 
manera Sunset Sushi y Summer 
Glow. Pa haci e proyectonan aki 
ta importante pa tin un bon grupo 
bo tras y durante su periodo a 
logra crece e club cu 6 miembro 
nobo. 

Esaki sigur ta duna un aporte n’e 
diferente comisionnan cu ta traha 
na bienestar di nos comunidad. 
Rendell de Kort kier a desea e 
Presidente nobo p’e periodo di 
2015/2016 sr. Brian Croes hopi 
exito cu e club y kier lage cu e 
mensahe cu e lid- 


ersazgo di e club no ta algo facil. 
E tin su retonan cune, pero na 
final e ta un experiencia unico cu 
ta pone bo crece como persona. 

Riba e foto por mira sr. Rendell 
de Kort hunto cu e Lieutenant 
Governor 2014/2015 p’e área 
cual Aruba ta cay bou di dje den 
e famia di Kiwanis. 











AWEMainta Diamars, 13 Oktober 2015 


19 


Serlimar ta pidi cooperacion 
di habilantonan di Bushiri 

pa matttene bario limpi 



leman a splica cu na Bushiri 
mes nan a topa cu varios dump 
ilegal. Pesey durante e bishita 
aki a probecha pa combersa cu e 
habitantenan, no solamente pa 
conscientisa nan riba e hecho aki 
so sino pa pidi nan cooperacion 
pa ora cu Serlimar haci un area 
limpi yuda mantene di e forma 
aki, esta limpi. 

Pa logra haya gara esnan respon- 
sabel ta hopi dificil, a menos cu 
ta mira e hendenan haci esaki y 
keda graba riba video of potret. 
Den casonan asina, Oficina di 
City Inspector mester wordo 
envolvi. 

Na Bushiri recientemente a haci 


un tereno basta grandi limpi, pero 
mas cu esey no por haci pa evita 
cu e hendenan ta tira sushi. 

Ta solamente e control social, di e 
mesun habitantenan lo por yuda. 
Ta di spera cu e ciudadanonan 
mira cu e area ta hopi limpi awor- 
aki, cu nan coopera pa mantene 
asina tambe. 

Mescos cu Bushiri tin hopi area cu 
ta wordo haci limpi dor di Serli- 
mar durante Accionnan di Bario, 


pero nan ta haya hopi lamentabel 
cu despues di algun siman, ta 
bolbe y haya un cantidad grandi 
di sushi mes. 

Den casonan asina, manera a 
wordo indica caba, e wowo di e 
habitantenan t’esnan cu por evita 
cu situacionnan asina ta surgi 
atrobe. 


SEMPER cu tin un Accion di 
Bario, Prome Minister Mike Eman 
ta wordo compaña pa funcionari- 
onan di diferente departamento 
manera Departamento Social, 
DOW, Serlimar y otronan. 

Asina e mandatario ta haya chens 
di busca solucion mas liher posi- 
bel p’e problemanan cu ta wordo 
poni na su atencion durante e 
bishitanan aki. 


Un di e chefnan na Serlimar cu 
semper ta compaña Prome Min- 
ister Eman ta Erwin Werleman. 
Den e bishitanan aki, no sola- 
mente e y su hendenan ta duna 
un man pa recoge sushinan acu- 
mula cu mester bay dump, pero 
tambe ta recoge cosnan bieu cu e 
habitantenan mes no por hiba te 
na dump na Parkietenbos. 

Erwin Wer- 

Xpresa bo mes 

Dia 7 7 df october 
Dia Internacional di Coming Out 

Pa: Maikel Kelly - ALFA 


NA Papiamento Com- 
ing Out ta nifica: Sali for 
di kashi y tribi di mustra 
mundo ken realmente bo 
ta. Tribi di bisa cu bo tin 
otro sintimento cu bo ta 
enamora cu un persona 
di mesun sexo, pero bo ta 
keda un ser humano y mes- 
ter wordo respeta manera 
tur hende na Aruba. 
Celebracion di Dia Inter- 
national di Coming Out a 
wordi celebra diabierne, 
diadomingo of dialuna 
ultimo. 

Na Hulanda cierto ge- 


meente a hisa e bandera 
di Raibow. Hopi organ- 
isacion p’e comunidad 
LGBI ta haci celebracion 
chikito of ta haci un accion 
manera egual rights Aruba 
riba nan face book page cu 
personanan por conta over 
di nan coming out. 

ALFA mes lo desea di pu- 
blica un parti di e speech 
di sr. Rudy Lampe dos 
aña pasa, debi cu te ai- 
nda religion na Aruba ta 
oprimi e comunidad LGBI 
na Aruba. E articulo no ta 
ofende, pero pa habri e 
mente di un persona. 


Un momento pa pensa si 
un homoseksual na Aruba 
tin mes un derecho cu un 
heterosexual. 

Fundacion ALFA a haya 
apropia pa publica pal- 
abranan di sr. Rudy Lampe 
durante e conferencia di 
matrimonio di mesun sexo 
na 2013, organisa pa Fun- 
dacion ALFA y Fundacion 
Elsa Coffi. 

E titulo ta: Religion y ho- 
mosexualidad 

Bao di sclavitud, cu a existi 
pa casi 300 aña, tabatin 
Arubiano cu no tabatin 
derecho di matrimonio 
civil djis pasobra nan a 
nace catibo. E caracteris- 
tica principal di sclavitud 
ta lo siguiente, cu tabata 
considera e ser humano 
manera un cos, cu por 
wordo cumpra y bendi. 
Un mercancia no tin 
derecho di hende, e tabata 
un propiedad manera un 
mesa of stul. 

Pesey e catibo no tabatin 
derecho di casa of di tin 
un famia. 

E por tabatin yiu biologico, 
pero e no tabata di dje ofi- 
cialmente. E por tabatin su 
pareha, pero oficialmente 
e no por tabatin pareha. 
Prohibi pa tin un famia ta- 
bata e violacion mas cruel 
di su dignidad humano. 

Y 150 aña despues ainda 
tin Arubiano cu no tin 


derecho di contrae matri- 
monio civil djis pasobra 
nan a nace gay. 

Tur hende tin derecho pa 
establece un famia, pero 
den nos sistema legal esaki 
no ta conta p’e ser humano 
cu a nace gay. 

E pareha gay no por casa 
pa Raad ni por adopta un 
yiu. Atrobe tin Arubiano cu 
ta wordo discrimina, mes- 
cos cu tempo di sclavitud. 

Cristianismo a wordo usa 
pa hustifica sclavitud, has- 
ta den Bijbel tin textonan 
cu ta na fabor di sclavi- 
tud. Y ta usa Cristianismo 
awendia pa hustifica e 
guerra contra derechonan 
di homosexual, usando 
textonan di Bijbel. 

Ora Pablo di Tarso a husti- 
fica sclavitud, manera nos 
por lesa den Bijbel, no ta 
Palabra di Dios na fabor di 
sclavitud, sino palabra di 
Pablo cu tabata sigui cos- 
tumbernan di su tempo. 
Ora Pablo ta condena ho- 
mosexualismo no ta Pal- 
abra di Dios sino palabra di 
Pablo cu tabata sigui cos- 
tumbernan di su tempo. 

Tur religion ta parti di un 
cultura y pésey loke un 
religion ta predica no ta 
palabra cu ta bin di Dios 
sino costumbernan cul- 
tural. Pésey no ta Dios ta 
na fabor di sclabitud y ta 
contra matrimonio homo- 
sexual, sino costumbernan 


humano di tal cultura den 
tal epoca tabata na favor di 
sclavitud y awe ta contra e 
matrimonio homosexual. 
Costumbernan cultural ta 
cambia, pésey awendia 
ningun religion lo hustifica 
sclabitud. 

Papa Juan Pablo II hasta 
na 2000 a pidi pordon 
na humanidad cu Iglesia 
Catolico a participa acti- 
vamente den e sistema di 
sclavitud. YPapa Francisco 
a declara cu Iglesia no mag 
di huzga homosexualnan y 
a habri porta pa reconoce 
nan derecho. 

Kier men religion ta cam- 
bia di opinion, no pasobra 
Dios a haci fout sino, paso- 
bra costumbernan cultural 
ta cambia. 

No por existi religion sin 
ta parti di un cultura y 
pesey casi 100% di loke 
un religion ta predica no 
ta nada otro cu costumber- 
nan cultural. 

Ora Pastornan Cristian 
na Aruba ta condena ho- 
mosexualidad no ta trata 
di Palabra di Dios, sino 
e opinion di e Pastornan 
Cristian aki, sea cu dor 
di nan machismo nan tin 
miedo di e otro cu ta dife- 
rente of no ta abierto pa 
diversidad of falta di edu- 
cación tocante e tema aki. 

Maikel Kelly 
ALFA 


SORTEO BIG WHEEL LOTTERY 
12 OCTOBER 2015 


Diario: 

5114 - 7349 - 1905 
Corsow: 

5449 - 0428 < 9806 

Super4: 

1238 

4-Skina Diario: 
5414 

4-Skina Corsow: 
5996 

UNDA BO PLACA TA SIGUR ! 

Faltando 
solamente 
un siman pa 
tremendo evento 
'Move pa Bida' 


RBC Royal Bank ta invita un y tur 
cu no a inscribi ainda p’e ‘Move pa 
Bida Zumba Fundraising Event’, 
pasa na RBC Sasaki Branch, IBISA 
of na oficina di Koningin Wil- 
helmina Fonds pa busca boso 
entrada p’e gran evento aki. 

Esaki ta solamente Afl.15 cu ta 
inclui un T-shirt, refreshments y 
healthy snacks durante e evento. 


Tambe lo tin tre- 
mendo doorprizes. 

E evento aki ta 
wordo organisa conhuntamente 
cu Arubazumba Fitness y tur fondo 
cu wordo recauda lo bay pa Konin- 
gin Wilhelmina Fonds y Stichting 
BOB. E evento aki ta tuma luga 
Diaranson dia 21 di october di 
7.00 pm - 8.30 pm na Aruba En- 



tertainment Center. Lo tin special 

performance di entre otro 5 in- RBC ta invita henter e pueblo di 
structorlocalytambediartistanan Aruba pa participa n’e tremendo 
local manera Janiro, C-zar Olarte, evento aki y alavez contribui na 
Johel Flow, DJ101, Ofo Escudero un bon causa. 
y Mitchel Almary cu lo pone sigur 

un tremendo ambiente. Hunto nos ta move pa bida! 


Miles di envelop a subi caya 

Post Aruba N.V. cabando di distribui "Inkomstenbeiasting" 



COMO parti di nan trabounan 
diario, den cual ta bishita mas di 42 
mil adres pa dia, Post Aruba N.V. 
ta cabando di parti e envelopnan 
di Inkomstenbelasting emiti dor 
di SIAD. 

E envelopnan a yega na Post Aruba 
N.V. algun dia despues cu a spera, 
debi na contratiempo na SLAD mes. 
Pero e compania nacional di servi- 
cio postal, uzando nan ekipo na un 
forma eficiente, den un tempo re- 
cord a caba di parti e gran mayoria. 

Ta pidi ciudadanonan cu no ricibi 
nan envelop, pa informa Post Aruba 
N.V. libremente. Asina ta yuda e 
compania den brinda bo un miho 
servicio, pa verifica sea cu e envelop 
no a yega cerca nan mes of kisas 
adres no ta corecto of cu e posi- 
bilidad tambe di no tin un postbus 
unda pa laga e documento. 
Habitantenan ta yuda hopi dor di 
tin un postbus visibel pafo n’e cura, 
cu e number di adres visibel riba dje 
y sin cachonan brabo cu ta yega n’e 
postbus y cu ta forma un peliger p’e 
empleadonan di Post Aruba N.V. 

Post Aruba N.V. ta celebra Dia Internacional di 
Post cu inspiracion, cuido di salud y "team building" 


DIABIERNA tur sucursal di Post Aruba N.V. tabata 
sera p’e conmemoracion di Dia Intemacional di Post. 
Servicionan di Post mundialmente ta celebra e dia 
aki cu diferente actividad pa nan empleadonan y/ 
of cu lansamento di productonan nobo of cu un dia 
liber y exposicionnan special. 

Na Aruba un comision a reuni pa dos siman y a co- 
ordina tur actividad pa ofrece nan coleganan un bus 
tour, un dia yena cu actividadnan varia na diferente 
lugar, cu diferente facilitador cu mensahenan di 
inspiracion, pa cu cuido di salud y “team building”. 
Jourraine Lopez-Maduro, kende ta ehecutivo di 
benta na Post N.V. y miembro di e comision or- 
ganisador, a comparti na fin di e dia cu tur hende 
a gosa di e dia y por a wak un team uni y contento 
celebrando nan dia. 

E dia a cuminsa cu un bishita na Ostrich Farm, unda 
cu Belquis Moreu a ofrece un sesion di motivacion 
y inspiracion den un ambiente diferente. Despues, 
e grupo a subi busnan atrobe y a para n’e compleho 
deportivo di Piedra Plat pa un presentacion tocante 
di nutricion y movecion pa un mihor salud, facilita pa 
Rene Wild. E ultimo “parada” di e busnan tabata na 
The Ballroom, unda tur hende a disfruta di un dushi 
lunch y un ehercicio di “teambuilding”. Post N.V. a 
sera e celebracion di Dia Internacional di Post den 
un esfera di happy hour, cu un DJ, snacks y bebida. 
Katherine Lacle, representante di mercadeo di Post 
Aruba N.V. a splica cu no tur colega tabata presente 
como cu un grupo a participa na un actividad or- 
ganisa anualmente pa tur servicio di post interinsu- 
lar. Esaki ta ensera actividadnan deportivo y cultural 
y cada biaha ta tuma lugar riba un otro isla. E aña aki 
e coleganan tabata di bishita na Corsou pa weganan 
di softball. 

Katherine Lacle a comenta cu Post mundialmente ta 
cambiando y e servicio tradicional di manda carta ta 
wordo re-emplasa dor di tecnologia, pero e mesun 
tecnologia ta provee pa crecemento di un producto 
nobo, cu ta “paki”. Na Aruba esaki ta wordo yama 
“e-post” y ta un di e formanan cu post ta adaptando 
n’e necesidadnan actual di e cliente. 

E cliente ta bestel su productonan cu e no por haya 
na Aruba of por haya riba internet pa un prijs hopi 
mas abao y e compania ta mand’e pa medio di e-post 
Aruba pa un prijs rasonabel. Post ta keda pues un 
servicio importante den manda y ricibi documento 
y productonan, pero tambe placa, y Aruba ta sigui 
crece y desaroya hunto cu partnernan internacional 
pa provee e mihor servicio na un bon prijs e comu- 
nidad di Aruba. 

Post Aruba N.V. cu e actividad di Dia Internacional 
di Post a celebra cu nan tin un team motiva, uni y 
cu gana y inspira pa pusha post hunto n’e siguiente 
nivel. 

Concierto Donninical Donny Laclé 

Nel Schellen y Temmy Figarea 
a percura p'e la un exile 




DIADOMINGO 27 september 2015 a tuma 
lugar na The French Steak House di Manchebo 
Resort & Spa e di 8 Concierto Donny Laclé di e 
aña aki Cu hopi duele nos a habri e concierto 
cu un minuut di silencio na memoria di difunto 
Herman “Manchi” Hennep, kende a bay laga 
nos algun dia prome. 

P’e motibo aki Coro La Escala cu tabata pro- 
grama pa presenta e diadomingo ey, a cancela 
su presentacion como cu Manchi tabata nan 


dirigente musical y alabes nan guitarista 
Apesar di e tempo cortico pa busca un solucion 
nos a haya Nel Scholten y Tommy y su Grupo 
un bes dispuesto pa pa duna un man. 

Nel Scholten, un tremendo tocado di steelpan 
pa mas cu 50 aña a habri e mainta. 

Nel a cuminsa toca steelpan na edad di 6 aña 
y a forma parti di Red Stars Steelband di Ma- 
rio Arends y durante 16 aña a toca cu Aruba 
Invaders di Edgard Connor y aworaki e ta toca 


riba su mes. 

Ke men cu e tin un repertorio enorme riba 
tur clase di musica, loke el a demostra tambe 
poniendo un dushi ambiente den e lugar. Nel 
a toca pa nos te 11.30 

Despues a sigui Tommy y su grupo, un grupo 
tipico, bou guia di Tommy Figaroa. E grupo ta- 
bata consisti diferente musico: Tommy Figaro 
a toca harpa, compaña pa Linda Figaroa, Cho- 
nai Farro y e hoben Stephan Flores, cantante; 
Pedro Figaroa, percusionista; Betto Franken 
cuarta y otro hoben Justin Flores, conga. 

Nan a presenta un ora largo, deleitando nos cu 
musica crioyo intercambia cu musica Latino 
Americano, manera: Si mi cama por a papia, 
Dugu dugu, Toch mi sa y mas cantica conoci 
cu a pone esnan presente forma coro y balia. 

Tocando e piesa instrumental “Paraguaya” 
e musica di harpa a resalta y a sona masha 
bunita mes. Como cu e grupo tabatin un otro 
compromiso nan a toca te 12.30. 

Despues e “acuario” a pasa rond y tur hende a 
haci un donacion pa Fundacion Donny Lacé na 
beneficio di nos hobennan talentoso. 

Nel Scholten a sigui cu su presentacion y a ter- 
mina e programa deleitando nos cu mas piesa 
bunita riba su steelpan, manera: Na mi un 
chens, All my loving, Bésame mucho, Chinita, 
Because of who you are, demostrando asina 
su tremendo talento riba steelpan. 

Un danki di curason ta bay tanto pa Tommy y 
su grupo como pa Nel Scholten pa nan coop- 
eracion fantastico cu a haci posibel cu apesear 
di tur contratiempo nos concierto por a sigui 
y nos bishitantenan por a disfruta di un dushi 
mainta. 

Nos siguiente concierto lo tuma lugar diado- 
mingo dia 25 di october proximo. 

Srla. Digene 
Zimmerman 
a^solLna Bolivia 


DIADOMINGO merdia a sali rumbo 
pa St Cruz, Bolivia cu escala na Panama, 
srta. Digene Zimmerman, El a bay pa 
representa Aruba n’e eleccion di Reina 
Hispano Americana cu lo tuma lugar dia 
24 di october benidero. AWEMainta ta 
desea Digene tur clase di exito. 



Cu hopi devocion dedica na Santisimo 
Birgen di Fatima y Parokia di Dakota 


Recordando 
E Milager di Solo 


Tres bes e Angel di Paz a aparece na Fatima 

na Lucia, Francisco y Jacinta, 

tres mucha campesino, wardado di carne. 

E Criatura di Luz a pidi e primonan 
pa nan resa rosario pa paz, haci oracion y 
ofrece sacrificionan na Todopoderoso. 

E merdia di 13 di mei 1917 pa prome bes, 
e Señora Bunita bisti na blanco, 
un blanco mas briyante cu solo 
a baha fo’i shelo 
cerc’e chikitinnan na e cueba. 

Y asina a sigui pa seis luna largo riba dia 13. 
Hopi na Portugal y Europa no kier a kere 
kere e testimonio dje muchanan inocente. 


P’esey e Birgen a duna e tresnan di conoce 
cu dia 13 di october E lo duna un señal grandi 
cu tur lo haya nan mes obliga di kere den dJE. 
E dia ey e solo a bira color di sanger 
a cuminsa balia na shelo 
pa despues baha na tera casi rib’e multitud. 
Hopi a kere cu ta mundo ta bay caba, 
a cuminsa yora c’un angustia profundo y cay 
na rudia. 

Ta Santisimo Birgen di Fatima a pone e solo 
tembla, 

tembla milagrosamente den un sorto di danza 
un danza celestial divino ... inexplicabel! 
Pabien Dakota! 

Dakota pabien c’e bunita celebracion! 

Marva J. Solagnier-Marquez 
13 di october 2015 

Windows on Aruba a ofrece un lunch elegante 
prepara pa Chef Celebridad Ruth van Waerbeek 



DIVI Resorts, Concha y Toro Wineries y Ro- 
mar Trading a ricibi un grupo di dignitario 
local pa un lunch na Windows On Aruba, ora 
e renombrado Concha y Toro Chef Ehecutivo 
Ruth van Waerbeek a bishita e isla y a prepara 
hunto cu e restaurant su brigada culinario 
un experiencia di lunch berdaderamente in- 
creibel. 

E chef naci na Belgica, Chef Ruth, kende ta 


biba y traha na New York y Chile, a manda 
su recetanan unico pa chef corporativo Matt 
Boland prome cu su yegada, cual a permiti’e di 
busca e ingredientenan di antemano y prepara 
p’e yegada di e chef celebridad. 

Mientras cu e lunch delicioso di 4 plato a wordo 
sirbi, el a wordo combina perfectamente cu un 
Concha y Toro Brut Champagne, Trio Char- 
donnay, Marques d Casa Concha Carmenére 
y Concha y Toro Late Harvest. 



E plato principal tabata un galinja prepara 
riba grill cu cilantro adobo riba bonchi estilo 
Chileno y berdura di zomer, y p’e pasaboca 
un créme brulee di Lucuma, un fruta Chileno 
unico. 

Esnan presente a disfruta di e chef su presen- 
tacion estelar y a duna pabien na Artista di 
Binja Clive Faustin y e brigada culinario riba 
nan tremendo trabou. 

Aruba a corona un Iron Chef nobo 



DIA 8 di October ultimo, e competencia tan 
anticipa y sold out di Iron Chef Aruba, pro- 
duci pa Island Temptations Magazine como 
e evento final di Aruba Tourism Authority su 
Eat Local Restaurant Week, a wordo teni cu 
tres di Aruba su top chefnan batayando contra 
otro p’e titulo. Chef Ehecutivo Steven Toevs 
di Ritz-Carlton, Aruna, Chef Ehecutivo Teddy 
Bouroncle di Aruba Marriott Resort & Stellaris 
Casino y Chef Ehecutivo Ever de Pena di Man- 
chebo Beach Resort & Spa a competi den un 
formato di tres plato cu un reto di macuto cu 
ingrediente misterioso pa cada plato. 

Tres cushina completo y un bon surtido di 
comestibles a wordo prepara p’e chefnan cu a 
competi riba e scenario, den Divi Resort su Al- 
hambra Ballroom. E ballroom intimo a provee 
un sitio dibertido y un sentido di comunidad 
p’e di dos instalacion di Iron Chef Aruba, y 
e ekipo di profesionalnan na Divi a traha pa 
haci esaki un evento berdaderamente special 
y unico. 

Divi su chef corporativo, Matt Boland, kende 
su personalidad, conocemento y habilidad- 
nan tabata sumamente balioso, a sirbi como 
e consehero p’e Macuto Misterioso hunto cu 
Aruba su prome Iron Chef, Urvin Croes, chef/ 
propietario di White Modern Cuisine y The 
Kitchen Table by White. 

Ambos di nan a contribui n’e formato di e 


evento, creando macutonan misterioso inte- 
resante p’e competidornan y consehando nan 
riba e construccion di e cushina y e necesidad- 
nan di ekipo. 

ASD Aruba, e isla su fuente di ekipo profe- 
sional di restaurant, a )mda hinca e tres cushi- 
nanan den e ballroom den otro, cumpliendo 
cu acesibilidad y funcionalidad di seguridad, 
electrica, gas y awa. E evento tambe a solicita 
e participacion di e isla su futuro generacion 
di chefnan, cu 6 studiante den nan aña final di 
EPB su programa culinario, funcionando como 
e chef-ayudantenan riba e scenario. 

Prome cu e cena, esnan presente a disfruta di 
un ora di cocktail na Fusion Wine Bar, unda 
e Iron Chef Bartenders’ Brawl a wordo teni. 

Top bartendernan local Sandro Tromp di 
White Modern Cuisine, representando e dis- 
tribuidor di alcohol Romar Trading Company, 
Zulay Duran cu Gianni’s Restaurant Group, 
representando Arion Wine Company, y Danny 
van der Linden cu Hollywood Smokehouse, 
representando Pepia Est, a wordo pidi pa crea 
y presenta un cocktail original, cual a wordo 
huzga p’e bishitantenan di Iron Chef Aruba. 
Ricibiendo e cantidad mas grandi di voto, 
Hollywood Smokehouse su bartender Danny 
van der Linden a gana e top honornan como 
e isla su top mixologista. Su cocktail ganador. 



tabata e Aruba Aloe. 

Durante e cena, a bishitantenan cu hopi animo 
a disfruta di un cena di 4 plato prepara p’e eki- 
po culinario di Divi Resorts bou di e direccion 
di chef ehecutivo Gerard Coste. Cada plato a 
wordo combina cu profesionalnan hoben y tal- 
entoso di biña competiendo durante e evento 
p’e honor di Junior Wine Sommelier. 

Reta pa crea tres plato cu ingredientenan di 
e macuto misterioso tabata Chef Teddy Bou- 
roncle di Aruba Marriott Resort & Stellaris 
Casino, asisti pa su ayudantenan Danvid Webb 
y Brian Martinez, a impresiona e cuerpo di 
hurado y asina a gana e competencia di Iron 
Chef di Aruba. 

E hurado tabata consisti di Jeff Lesker un ho- 
telero experiencia y e gerente general actual 
di e Hilton El San Juan Resort na Puerto Rico, 
Joyce Husken, chef y propietario di Yemanja 
Woodfire Grill na Aruba y chef celebridad 
invita Ruth Van Waerebeek, embahador di 
marca y chef di cas pa Chile su famoso Concha 
y Toro Winery. 

Accion di timpieso 
no Sobono Bosoro fo "ON 

Flex Team cu 
mensahe cla 
pa hebennan 
baldadi 
riba 
caya 


t* |a R 


SUB linspector di Polis, Tony Yearwood ta encabesa e “Flex Team” di Cuerpo Policial 
cu recientemente a wordo estableci pa percura “pa trece ordo y trankilidad cu tur habi- 
tante ta merece den su bario”. 

E siman aki e team ta activo den e bario di Sabana Basora pa haci un area di e bario 
limpi unda cu un grupo di hoben ta sconde pa yega cu cosnan horta, pa huma droga y, 
segun bisiñanan, hasta ta smelt koper. 

Tony Yearwood a bisa cu e lugar ta poco scondi y rondona pa matanan di hubada pa 
descurasha otro hende pa yega cerca. 


Den e accion di limpiesa aki, Cuerpo Policial ta conta cu asistencia di DOW 
pa cual nan ta hopi gradici. 

Sub Inspector Yearwood a splica cu a lanta e Flex Team pa via cu tin hopi 
mucha den barionan haciendo cos malo, nan comportacion ta malo, nan 
ta bende droga, “hang around” riba caya, move den gang, horta y molestia 
habitantenan di e bario. 

E team ta dedica na brinda un alivio na habitantenan di e barionan afecta pa 
medio di control, accionnan di limpiesa y otro tipo di intervencionnan pa preveni 
cu hobennan ta sali riba caya y busca cos malo pa haci. 

Maybelline Fashion Nighf 

Un evento unico cu a briya den arle y creatividad 




DIASABRA anochi e linia di 
makeup Maybelline New York 
a presenta un “Fashion Night” 
aki na Aruba. 

Esaki a tuma lugar den Renais- 
sance Conference Center. Un 
publico basta grandi a desfruta 
di e show aki cu a resulta masha 
profecional y bunita. 

E show unico aki tabata tre- 
mendo for di e detaye di mas 
chikito te cu e final di e show. 
Esaki indudablemente tabata 
un show unico aki na Aruba. 

E arte y creatividad di e 5 Make- 
up artists local tabata sublime. 
Andrew Curiel, Edgar Giovanni 
Kock, Endy Croes, George 
Bislip y Rafael de Cuba a sa di 
briya cu nan arte y creatividad 
den make up na unda cada 
ken a resalta grandemente 
den nan propio estilo usando 
modelonan local pa manifesta 
nan obra n’e publico. 

Pabien ta bay n’e Team di Medi- 
cosmetics y Ronchi de Cuba cu e 
tremendo iniciativa aki. E Fash- 
ion Night tabata un exito total. 

Oral Health Feundation Aruba ta sigui 
educa nes muchanan durante vakantie 


DURANTE october vakantie, Oral Health 
Foundation Aruba (OHFA) a bishita St. 
Fransiscus College p’asina duna un presenta- 
cion interactivo n’e muchanan di traimerdia 
hunto cu DESPA. E grupo di trai merdia cu 
a consisti di 50 mucha cu tabata entusiasma 
p’asina siña con pa cuida nan djentenan y 
a ricibi nan skeiro di djente como regalo 
danki na Reach y Colgate. Despues di a 
tuma contacto cu OHFA, e maestronan a 
keda sumamente contento cu OHFA a tuma 
tempo pa educa e muchanan tocante nan 
cuido oral. Cu actividadnan asina, e fun- 
dacion kier logra promove cuido oral. Oral 
Health Foundation Aruba ta ehecutando 
varios campaña di conscientisacion y cu 
programanan educactivo tocante salud oral. 
Durante e aña escolar Oral Health Founda- 
tion Aruba lo continua cu su programanan 
di conscientisacion na diferente 
scolnan rond di Aruba. Personanan interesa 
p’e fundacion duna un presentacion serca 
nan, por manda un email na info@oral- 
healthfoundationaruba.com y nan lo wordo 
informa e periodo cu lo por haci esaki. 

Cachonan di Polis a ricibi training pa ta mas social 

Experto di Belgica a bin train 
Unidad K9 di Cuerpo Policial 



E teamleader di e unidad K-9 di Cuerpo Policial 
Aruba, esta Richard Kramers, a bin den contacto 
cu Dirk Lemmens algun tempo pasa y a invita 
e experto den training di cacho di Polis pa 
duna un curso na Aruba. 

Lemmens ta provee training 


yjtl'' 


pa 22 team di K-9 na Belgica y tin hopi experiencia dei 
ing di cacho di Polis. 

Na Aruba el a provee un siman di training amplio y un 
ment” di conocemento cu ya e teamnan di K-9 tabati: 
Richard Kramers a bisa cu durante di e siman, nan 
sesionnan a bay den bon ambiente. 


Dirk Lemmens actualmente 
gische Spoorwegen como sui 
trainer di e Brigada di Cacho, 
pal na Aruba tabata pa haci 
social, particularmente pa ct 
di temporadanan druk maner. 
cu nan ta move entre hopi he 


E training ta bayendo hopi 
cachonan fantastico, segun Le 
expresa cu e lo kier bolbe pa ti 
mas grandi, incluyendo, aden 
di Polis, tambe e cachonan di 


Dirk Lemmens a splica cu su 
eitstrainingen”: “Entrena ma 
traha manera bo ta entrena”. 

1 e ramo di train- 

parti di “refresh- 
n caba. 

a train hopi y e 


ta traha cu Bel- 
Dervisor, coach y 
. Su tarea princi- 
e cachonan mas 
1 nan trabao ora 
a Carnaval, unda 
:nde. 

bon y Aruba tin 
mmens, kende a 
raha cu un grupo 
las di e cachonan 
AduanaydiKIA. 

i lema ta “realit- 
nera bo ta traha. 



E training a dura un siman y despues di al- 
gun dia caba, Lemmens a expresa cu “nos 
ta yegando eynan” y cu e ta pensa cu sigur 
na final di e siman tur nanishi lo ta den e 
bon direccion. 


POLIS 

K-9 


Un parti di e training tabata consisti di ob- 
servacion di e cachonan cu nan partner y e 
reaccion di e cachonan ora nan ta den hopi 
hende. 

For di eynan, Dirk Lemmens ta adapta su 
programa n’e situacion actual pa motiva 
cambionan den comportacion di e cachonan 


Concluyendo e trainer a bisa cu ca- 
chonan di Polis ta central den su bida. 
E tin ya 18 aña trahando cu e Brigada 
di Cacho na Belgica, di cual 12 aña e 
ta trahando como trainer. 

Como cu na Belgica ta rekeri tres 
aña di scol anochi pa ta un trainer 
diploma, Dirk Lemmens a bay 
bek scol y dos aña pasa e 
logra su diploma. 

SV Dakota a ranca sali cu victoria den wega coi 

Awe diamarj 
Dakota ta to 






2 

DIARAZON dia 7 di october, SV Dakota a hunga su prome wega di Campe- 
onato 2015/2016 na Compleho Deportivo Guillermo Prospero Trinidad, unda 
cu e ekipo “black & yellow” a confronta Independiente Caravel. 

Dakota a gana e wega cu e score di 2 - 0, cu golnan di Jesus Peñate y Jeanpierre 
Fingal. 

E siguiente wega di SV Dakota ta awe diamars contra di RCA, cu ta priminti di 
ta un bataya “EPIC”! 

SV Dakota ta invita tur fanatico pa uni cu e “Black & Yellow Squad” y yena 
stadion pa apoya nan team “straight outta Dakota”. 

SV Dakota ta gradici su sponsornan Gatorad, Island Best, Cooper Tire, ATCO 


Concrete, MaPov 

SVDakota ta exis 
conkista e titulo d 
pasado. Sinemba 
E organisacion ta 
Baby, Lifida A, Li 
Na tur ta papia ( 
Hoofdklas, ta coi 
tecnico y 4 miem 

ntra Caravel 



\rer4U y Kendall Motor Oil pa nan tremendo aporte y confiansa. 

ti desde aña 1947 caba y durante e su trayectorio a sa di logra 
i campeon di futbol division di honor na mas di un ocasion den 
irgo, e ultimo biaha cu el a bin cas cu e trofeo tabata na 1995. 
conta cu futbolistanan di tur edad, cuminsando cu Mini Baby, 
fida B, Menor, Mayor, Junioren y Hoofdklas. 
di mas o menos 175 hungador den total. Den e seccion di 
ita cu un ekipo practicamente nobo cu 25 hungador, 4 staff 
bro di directiva. 

Tiger Taekwondo Center cu bon 
resultado den e Open na Orlando 





STICHTING Tiger Taekewondo Academy a sali di- 
aluna 5 october pa Orlando pa participa n’e competencia 
International Martial Arts Festival cu a tuma lugar na 
Walt Disney World Resort. Stichting Tiger Taekwondo 
a participa cu 14 atleta. 

Tiger Academy ta hopi contento cu e resultado 7 oro - 3 
plata - 3 brons. Den e competencia tabatin un total di 
300 participante di diferente pais. 

Tambe Tiger Taekwondo kier a duna un danki n’e pueblo 
di Aruba na tur a automobilistanan cu a duna nan co- 
laboracion p’asina nos atletanan por a logra participa 
n’e evento aki. 

Un biaha mas hopi danki. 

En conexion cu 'Dia Mundial di Laba Man': 

IBiSA ta splica pakico mester laba man 



LABA man cu habon ta un di e 
intervencionnan di salud publico 
mas importante na mundo. Ci- 
franan mundial di WHO ta indica 
cu cada aña alrededor di 1.7 mi- 
yon mucha no ta biba pa celebra 
nan di 5 cumpleaños debi na pul- 
monia of diarea. 

IBiSA ta enfoca rib’e importancia 
di tin man limpi como higiena 
personal y ta comparti e relato 
saca for di website di “Global 
Handwashing Day”. 

Laba man cu habon ta un di e 
maneranan mas efectivo cu ta 
duna resultado, ademas di costo 
abou cu ta preveni e malesanan 
aki. Un accion simpel asina por 
salba bida, pues ta baha e cifranan 
di diarea cu casi mita y infecci- 
onnan pulmonar cu casi un cuarto 
parti. 

Salud: 

Laba man cu habon ta mehora 
salud y salba bida dor di pre- 
veni infeccion. Hopi infeccion ta 
cuminsa ora cu nos mannan ta 
contamina di bacteria y virus cu 
ta produci malesa. Esaki por pasa 
despues di uzo di baño, cambia 
bruki di baby, tosa, niester, mishi 


cu man di otro hende y 
mishi cu un area of arti- 
culo cu por ta contamina. 

Un solo gram di ‘sushi 
humano’ por contene 10 
miyon di virus y 1 miyon 
di bacteria; Esun di un 
mucha particularmente 
ta capabel pa causa in- 
feccion. 

Laba man cu habon ta 
traha rapidamente pa 
elimina tur bacteria y 
virus prome cu esaki- 
nan haya oportunidad 
pa causa infeccion of pa 
pasa pa otro persona. 

Fuera di preveni pulmo- 
nia y diarea, laba man cu 
habon ta preveni entre 
otro infeccion di wowo y 
cuero. Evidencia ta mus- 
tra cu laba man despues 
di uzo di baño y prome cu come 
por baha e percentahe di infeccion 
pulmonar cu 21 pa 25%. 

Diarea: 

E averahe di mucha cu ta fayece pa 
causa di diarea ta hopi halto mun- 
dialmente. E ta un di e principal 
causante di morto pa muchanan 
bou di 5 aña. Mayoria di e casonan 


di diarea den muchanan bou di 5 
aña ta ocasiona pa motibo di un 
of otro infeccion, cu ta nifica cu 
esakinan por wordo preveni. 
Labando man, ya caba ta pre- 
veni cualkier infeccion y tambe 
e averahe di 4 di entre 10 caso 
di diarea. E casonan di diarea ta 
hopi limita den muchanan cu ta 
biba den casnan unda cu laba man 


cu habon ta wordo promovi, den 
comparacion cu muchanan cu no 
ta haya esaki. 

WHO su campaña di: “Clean Care 
is Safer Care” ta traha pa mehora 
un higiena di man entre e propio 
trahadornan di Salud Publico, 
como ehempel pa comunidadnan 
di Mundo. 

Servicio pa 
Comunidad 


^AVv 

luMainta 

Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Central N.V. 

Pariba di Brug: Aloe N.V. 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 

AD Patres. 584-2299 

Aurora. 588-6699 

The Olive Tree. 582-0000 

Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


riiii 


Media 


The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 









Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Señor ta mi wardadop mi'n tin falta di nada, den cunucu di 
yerba berde. E ta pone mi sosega. E ta hiba mi na awa trankil, pa 
mi bolbe haya forza. 

Salmo:23.1 

Cu inmenso tristeza na nos curazon nos ta participa 
fayecimento di: 



Veneranda Gertrudis 
Tromp-Bermudez 

Mihor conoci como" Mamai of Nanachi" 

Viuda di Marcelino (Belin)Tromp 
^15-11-1927 -tlO-10-2015 

Na nomber di su 

Yiunan: AlexTromp, Maritza y yiu 

Edwin (Jack), RoosjeTrompy yiunan 

tYolandaTromp 

Swinda Tromp y Stanley y 

yiunan na Hulanda 

Ronnie, MarianneTrompy 

yiunan na Hulanda 

Gloria, Hubert Arends y yiunan 

IngridTromp 

RubyTrompy yiunan 

Manera Yiu: Martha (Tania) van Rooyen-Werleman 

Nietonan, nietanan, bisanietonan y 
bisanietanan na Aruba y na Hulanda 

Primo y primanan, sobrino y sobrinanan 

Swa: DominicoTromp y esposa Nanita 

Cuña: Ana Maria Thiel-Tromp 

Comer y compernan, amiganan, conocirnan, bisinja y demas 
famianan:Tromp, Bermudez, Cabrera, Arends, Werleman, 
Saarloos, Jonis, van Ypenburg, van Rooyen, Burbano-Chavez, 
Farro, Croes, Geerman, Thiel, Quandus, Jeandor, Eckmeyer, 
Franken, Ridderstap, Ridderstaat, Pimentel, Figaroa, Paesch, 

Ruiz, Kelly, Luidens, Gomez, Garcia, Leest, Donker, Bergrok. 

Ta invita pa asisti na e acto di entiero cu lo tuma lugar riba 
diaranzon Moktober 2015 na Misa Sta. Anna na Noord pa 4'or 
di atardi despues saliendo pa Santana Catholico na Noord. E 
restonan mortal di" Veneranda" lo ta reposa for di 2'or den misa. 

Adres pa condolencia: Aurora Funeral Home, diamars 13 
oktober 2015 for di 7'or pa 9br di anochi. 

Nos kier a pidi nos disculpa si nos por a lubida un of otro famia 
den nos tristeza. 

Despues di entiero nos no ta ricibi bishita di condolencia na cas. 



SENJOR: 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Haci mi busca mas tanto pa consola cu pa ser consola; 
mas tanto pa compronde, cu paser comprondi; 
mas tanto pa stima, cu pa ser stima... 
pasobra ta dunando cu nos ta ricibi, 
ta pordonando cu nos ta haya pordon, 
y ta muriendo cu nos lo nace pa bida eterno. 
Amen 



Francisco Edon Jong 

12-10-1939- 12-10-2015 


Na nomber di su casa : 
Su yuinan 

Su nietonan: 


Su rumanan: 


Su suegra: 

Su sobrinonan: 


Su sobrinanan: 


Su Swa y cunjanan: 


Hellen Jong 

tlgor Jong 

Edirik, Johaddis Jong 

E.J. Jong 

Kyra Jong 

Rayna Jong 

tJohn Jong 

tRaymond (Poy),Dora Jong 
Jeanne Gauthier - Jong 
Lilian Jong &famia 
Suithbertha (Chibeta) Croes 
Clifton (Kippy) Jong & Famia 
Kenneth Jong 
Watti Chai 
HenkChai &famia 
Henry Chai 
FrankChai 
Gini Jong 

Cisca Hernandis & famia 
Marcia Eman- Chai & famia 
Irene Chai &famia 
Millicent Martinus Jong & famia 

Rufo, Beta Croes & famia 
tVictor (Vito) Croes &famia 
Karel, Mary Croes & famia 
Eti, Mario Dirks & famia 
Erna, Doy Kelly & famia 
Edwina Croes & famia 
Rafael,Truda & famia 
Ricky Croes&famia 
Mirto, Dorothy & famia 


Tur primo y primanan comer y comper iha su bisinja y su bon 
amigonan y demas famia; Jong, Croes, Dubero, Chai, Chong, 
Hernandis, Schoppema, Mata,Kelly, Dirks,Bernadina, van Kessel, 
Sew-A-Tjon,Thijsen, Ruiz. 


Acto di entiero lo tuma lugar diabierna 16 di October 2015 pa 
2'or pa 4'or di atardi cu un santo sacrificio di Misa na 
Inmaculada Concepcion na Santa Cruz Despues pa Santana 
Catholico na Sta.Cruz. 


Ta ricibi condolencia na Aurora Funeral Home, diaranson 14 di 
oktober 2015 for di 7'or pa 9'or di anochi. 

Un danki special na Dr.Yolanda Dennert, Wilhelmina 
Kankerfonds, 

Lily Prince, Andre, Michella, Lola & Olivia 
Despues di entiero no ta ricibi bishita na cas. 

Xpresa bo mes 

Donata a bay! 

Pa: G. Rock 


JAIME a bay, y ata horcan Joaquin a bini. 
Unico cos cu e horcan aki no a bin direccion pa 
Aruba, pero a pasa bati Bahamas, pa despues 
bay suta Bermuda. 

Den un corto tempo (apenas algun dia) e 
sistema aki a cambia di un deprecion tropical 
pa un horcan categoria 4, cu a haci un disaster 
na Bahamas. 

Ban djis imagina nos mes si esaki lo tabata e 
caso den nos region, y cu ta Aruba e lo a bin. 
Ta ken lo a wordo yama? 

Despues di Bibi Arends, ta Jaime Donata a 
maneha Departamento di Calamidad, tin cu 
bisa cu el a duna un servicio di calidad. A purba 
di tur manera pa a bin cu un maneho estrecho 
pa loke ta trata maneho calamidad y disaster 
na Aruba. Pero manera e mes a bisa, e ta bay 


cu sentimentonan mixto. Pregunta ta pakico? 

Ma conoce sr. Donata di tempo di Brandweer 
unda ma labora hunto cu ne, y mi sa di su 
dedicacion pa cu su trabou. 

Sr. Donata ta bay cu sentimentonan mixto, 
paso e sa cu e trabou no a caba, y peor ainda 
hopi departamento no a ni cuminsa, y otronan 
cu no ta ni intresa pa cu preparacion den caso 
di un disaster of calamidad. 

Pero e asunto aki no ta sinta na cierto depar- 
tamento so, pero mas aun e pais Aruba riba 
su mes. 

Un bon ehempel di esaki ta: Pa algun aña caba 
ta puntra, ta cua te emisora apunta pa den un 
caso di calamidad (p.e. un horcan) transmiti 
nacional. Te awe ainda nada oficial a ser bisa. 


Aki bo ta realisa cu ni e cos asina no tin regla 
ainda. 

Despues cu horcan Ivan a pasa, el a spanta 
hopi, y pone Aruba move un tiki, pero despues 
di 10 aña nos a lubida tur cos, y no ta intresa 
mas. 

Actualmente nos no ta ni bon prepara pa un 
accidente local p.e. un oilspill bandi nos beach- 
nan, (sin lubida e “downdraft” di algun aña 
atras), corda un disaster nacional, mane un 
temblor cu lo benta p.e. 3 hotel abou. 

Sr. Donata a haci su best, y a duna tur cu e 
tabata por. Pa cu esey nos ta pidi’e danki. Pero 
ainda falta, y hopi hopi mes. Y ban spera cu un 
calamidad no presente riba nos isla di ripiente. 
Paso ta ken nos lo core yama awor? Bibi, Bebe, 
of Baba? 





Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Señor ta mi wardador,mi'n tin falta di nada 
Den cunucu di yerba berde e ta pone mi sosega 
E ta hiba mi na awa trankil, 

Pa mi bolbe haya forza". 

Cu inmenso tristesa den nos curazon, pero conforme cu e 
boluntad di Dios nos ta anuncia fayecimento di. 



Clementina Gustina Berkei 

Mihor conoci como"Tina ofTintin" 
*26-03-1926-t11-10-2015 

Ta invita pa e acto di cremashon cu lo tuma lugar 
diasabra 17 oktober 2015 for di 9'or pa 11 'or di 
mainta na Aurora Funeral Home. 


Problema entre 
bisiña cu menasa 


CENTRAL a manda Po- 
lis diadomingo 10.25, na 
un cas den caya Kanele- 
bloem pa un intermedi- 
acion entre bisiña. Eynan 
e homber D.L.T. ta bisa cu 
tur ora e tin problema cu 
su bisiña cu ta biba panort 
di su cas. E ta bisa cu den 
oranan di mainta, e bisiña 
tabata haci limpi y tabata 
pone tur e sushi riba un 
wagen. El a mira cu e 
bisiña tabatin algu den su 
man cu ta parce un pistol 
Glock 17. Ela mustra e 
muraya di zink cu tabata 
yendiburacochikito. Po- 


lis a bay papia cu e bisiña, 
ta biba den Caya Balorian. 
E homber C.V. ta bisa cu 
enberdad tur ora e tin 
problema cu e hendenan 
ey, como cu nan ta haci 
hopi desorden cu musica. 
Mainta el a caba di yega 


trabou y e musica tabata 
duro atrobe. E1 a tira algun 
biaha cu pistol rib'e pla- 
chinan di zink. E pistol ta 
un BB gun chikito. Polis a 
compronde pa su situacion 
pero a bise pa otro biaha e 
yama Polis. 


Website: 

w ww. a wem ainta. com 


Facebook: 

www. facebook.com/awemainta 
E-mall: 

noticia @ awemainta. com 

Guardian Group la anfitrion di e 
tayer tocante continuidad di negoshi 



ORA cu bo compronde e riesgonan cu bo compania ta enfrentando y 
ora cu bo reduci e riesgonan aki dor di tuma medida preventivo, esaki 
lo haci cu bo negoshi tin un chens mucho mas grandi di sobrebibi. 
Señor Berry Verkaar, Director Tecnico di Guardian Group Fatum na 
Aruba, Corsou, Bonaire y Sint Maarten, a ilustra e alcance di e benefi- 
cionan cu tin pa proteha e diferente industria y negoshinan cu un plan 
di seguro solido di interupcion di negoshi. 

E aspectonan cu a papia di dje ta e.o. e dependencia di makinaria, 
proveedor y cliente, e desaroyo di un plan di continuidad di negoshi 
y, masha importante, e articulonan cu ta sigura y e periodo rekeri di 
indemnisacion den un polisa di interupcion di negoshi. 

Señor Jan Willemse di e famoso compania internacional di ahustacion 
di perdida Cunningham Lindsey, a señala e factornan di riesgo y a 
comparti casonan real cu esnan presente. 


Recientemente, mas di 80 agente di seguro y representante di banco 
na Aruba a papia cu otro di e tema aki. 

Nan tur ta busca solucion pa nan clientenan ora di yuda nan den dife- 
rente circunstancia.Guardian Group Fatum tabata e anfitrion di e foro 
na Aruba Surfside Marina. 

Guardian Group Fatum ta forma parti di Guardian Holdings Limited 
(GHL). Nan ta enfoca riba seguro di bida, salud, propiedad y daño, 
pensioen y maneho di bienes. 

E compania a crece constantemente y actualmente e ta sirbi e merca- 
donan na 21 pais den Caribe Ingles y Hulandes, incluyendo Trinidad 
y Tobago, Barbados, Jamaica, Corsou, Aruba, Sint Maarten y Bonaire. 
GHL a haya su renombre entre e institucionnan financiero principal 
den Caribe. Un aña mas, e agencia di clasificacion maximo A.M. Best 
a clasific’e como “A-Excellent”. 
































Rapport di caft ta duna MEP rason: 

Presupuesle 
2016 ne la 
realislice 


LIDER DI MEP Evelyn Wever-Croes a 
demostra un biaha mas cu MEP ta haya rason 
cu Gabinete Mike Eman no sa Goberna e pais 
aki.“Nos a vota contra e ley di CAFT y nos ta 
contra supervision, pero cada biaha di nobo, 
nos ta haya rason. 

Awor ta resulta cu CAFT a bisa Gobierno cu 
nan presupuesto no ta realistico. Gobierno a 


priminti CAFT cu pa aña 
2016 lo bai cobra hopi 
placa cu ta riba caya, y 
asina ta spera di tapa 
e buraco financiero cu 
nan ta creando. 
Gobierno a aumenta 
su entradanan cu 6.7% 
pero CAFT ta haya esaki 
mucho halto. CAFT a 
conseha Gobierno pa 
baha esaki na 3.5%. 
Esaki ta un confirmacion 
cu e forma con e 
Gobierno aki ta kere cu e por cobra placa nan 
riba caya, no ta realistico”, segun lider di MEP 

Debenan cu a caduca 

Lider di MEP Evelyn Wever-Croes un biaha mas 
a mustra rib’e hecho cu Gobierno ta cobrando 
hopi debe cu a caduca caba. 

“Mi a puntra Gobierno si nan no ta haya cu ta 


inmoral cu ta cobra debenan cu a caduca caba, 
pero Gobierno a contesta cu nan lo sigi cobra, 
maske e debe a caduca, y cu ta e cuidadano 
mester manda un carta y exigi pa no cobra mas. 
Esaki ta pone un peso extra rib’e cuidadano, y 
especialmente pa nos grandinan cu ta hayando 
hopi dwangschrift di debenan biew cu a caduca 
caba. Cu esaki Gobierno ta mustra un biaha 
mas cu e no tin e interes di e cuidadano na 
pecho, ni tampoco ta mustra convivencia pa 
cu nos grandinan. 

Nos di MEP ta extende nos sosten y ayudo na 
tur esnan cu mester di ayudo pa cu e carta 
aki, pasobra berdad belasting ta un deber 
di nos tur pa paga, pero Gobierno tambe 
tin e deber di cobra belasting na tempo y si 
Gobierno laga e tempo ey pasa, ley ta stipula 
cu no por cobre mas. Nos lo duna e asistencia 
aki hunto cu e asistencia pa yena formulario 
di inkomstenbelasting entrante otro siman na 
nos Cede”, lider di MEP Evelyn Wever-Croes 
a duna di conose. 

X presa bo mes Un hurista-pelitice 

Pa: Leslie Merkies, 


DEN NOS cultura, den nos Papiamento 
crioyo, nos sa bisa di un hende cu tin un nivel 
di preparacion y educacion abao of ta siña 
cu hopi dificultad, esey ta un persona “cabez 
duro”, pues nos kier men cu e ta un “domkop”. 
Pero ora cu ta trata di un hende cu tin cierto 
nivel di preparacion y educacion, y cu e hende 
aki ta keda persisti den un asunto of den un 
haci, nos ta bisa cu e persona ey tambe ta un 
persona “cabez duro”. 

E ora ey nos kier men cu e ta un persona 
sumamente “terco”. 

E ultimo splicacion aki ta fit e verlengsnoer di 
MEP, sr. Andin Bikker di PDR exactamente. 
Ultimo tempo e verlengsnoer di MEP, sr. Bikker 
a drenta den un trip tenaz di trece informenan 
hopi manipula padilanti, manera e ta haciendo 
aworaki riba e asunto di CFT y e KB ilegal. 
Kizas e ta haciendo esaki pa terkedad of pa 
purba gana simpatia politico serca esnan ciego 
y bobo politicamente. 

Ta bon pa keda corda con e asunto di control 
financiero y supervision di nos presupuesto di 
parti di Hulanda a cuminza. 

Ta ora cu Aruba a propone na Hulanda pa 
conhunto bay haci fianza riba mercado 
internacional pa logra haya pago di interes 
mas abao e bala a cuminza lora. 

Hulanda tabata dispuesto y lo a bay di acuerdo. 


basta e por a haya un bista financiero den 
nos presupuesto fo’i e expertonan di e CFT 
(Curacao/St.Maarten). 

A propos, ta bon pa observa di biaha cu 
aki na Aruba nos tin CAFT hancra den un 
Landsverordening di Aruba y no CFT manera 
na Curacao y St. Maarten hancra den un 
Rijkswet. 

Prosiguiendo mester bisa cu Pais Aruba 
(lesa, Premier Mike Eman) no tabatin ningun 
problema c’un control financiero, p’esey a 
palabra cu Hulanda cu lo a bin un “comision” 
di tres persona-experto, un di Hulanda (e por 
ta un experto di CFT mes), un persona nombra 
dor di Aruba y un persona nombra pa tanto 
Aruba y Hulanda, cu lo a bay haci e control 
financiero desea riba nos presupuesto. 

KICOAPASA? 

Nos tur sa cu Hulanda contra tur palabracion, 
haciendo maluso di su poder den Reino, 
unilateralmente (“eenzijdig”) y haciendo 
eroneamente uso di e instituto Gobernador pa 
via di un KB ilegal pusha y ehecuta tal control 
financiero di nos presupuesto dor di CFT 
(Curacao/St.Maarten). 

Nos tur aki na Aruba sa tambe, na ki banda 
tanto partido MEP y su verlengsnoer, sr. Andin 
Bikker di PDR a bay para den e asunto aki (e 
decision unilateral di Hulanda pa cu control 


financiero). 

No na banda di nos Pais Aruba, pero na 
banda di e abusadornan di ley (Constitucion 
y Statuut) di e partidonan WD y PvdA di 
Hulanda. 

Nos tur sa tambe kendenan di MEP (sra. 
Xiomara y sra. Evelyn) a bay Hulanda cerca 
cierto di e “rovernan” di WD y PvdA pa 
roganan pa bin “grijp in” den gobernacion aki 
na Aruba. 

Nos tur sa tambe cu den esaki e verlengsnoer 
di MEP, sr Bikker di partido PDR, ta di acuerdo 
cu e “bruhadornan di tera” aki. 

Awe nos ta mira cu den e asunto di control 
financiero di nos presupuesto, nos Premier 
Mike Eman a keda consecuente. 

Fo’i principio Aruba (lesa, sr. Premier Mike 
Eman) a boga pa un “comision di tres” pa haci 
tal control financiero y el a logra esaki tambe 
cu introduccion di CAFT, cu lo desemboca mas 
despues den introduccion di nos propio “Fiscal 
Council” local y no pa medio di e CFT di MEP 
y su verlengsnoer di PDR. 

Asina ta, cu awe nos tur ta mira cu nos Prome 
Ministro, sr. Mike Eman den deal cu e asunto 
aki tabata consecuente y politicamente 
inteligente, sabiendo con duro Hulanda como 
Pais Madre y poderoso den Reino sa para riba 
nan “kiér”. 


Cuchiu haya banda di 
Olde Molen 


POLIS di Noord diadomingo 06.00, a bay Olde Molen, relaciona cu ora di ciere. 
N’e sitio, Polis a mira un cuchiu di mas omenos 25 cm. E cuchiu tabata abou 
benta banda di un piedra. El a keda confisca y hiba warda. 


Chauffeur 
burachi drumi 
den aute 


Websiter 

w ww. 3 wem am ta, co m 


mm Facebook: 

www.facebook.com/awem3inta 


^ E-maih 

■■■ noticla(a)awemainta, 

A Tel: 

5S3-1400 


.com 


rrS5l 583-1444 


AWE 

Mainta 



#1 online 


Polis di Santa Cruz durante patruya diadomingo 
04.15, rib’e caminda principal di Playa pa San Nicolas, 
y pabou di e rontonde di Pos Chikito, ta topa cu un 
auto Mitsubishi Pajero blauw, A-20210 para banda di 
caminda. Polis a bay n’e auto, nan a ripara cu e motor 
ta sendi y den e auto nan a topa cu e chauffeur M.S.P. 
naci na Santo Domingo di 39 aña sinta cu porta habri 
y e tabata saca. E1 a bisa cu un rato prome, el a bebe 
alcohol. Polis a detene pa buracheria y a hibe warda di 
Polis pa presenta dilanti Fiscal Auxiliar. El a keda sera 
pa su curpa drecha. E auto a keda na yabi atras. 










